Irun atzo Irun gaur – 6 orrialdea – Irunero\nKategoria: Irun atzo Irun gaur\n1919ko ekainaren 8an argitaratutako “El Bidasoa” astekarian biltzen diren albisteek garai hartako egoera eta egun hirian pilpilean dauden gaien arteko antzekotasuna erakusten dute. Hain zuzen ere, hauteskundeen osteko egoeraren errepasoa egiten da, non astekariak aurreko zenbakietan babestutako Azqueta hautagaiak espero...\n2019(e)ko maiatzak 6 No Responses\n1919ko maiatzaren 11ean argitaratutako “El Bidasoa” astekarian eskualdeko gaurkotasunarekin loturiko albisteak biltzen dira. Lehen artikuluan Frantzian bizi diren atzerritarren egoera juridikoan eragiten duten legeen aldaketaren berri ematen da. Jarraian, ...\n1919ko apirilaren 20ean argitaratutako “El Bidasoa” astekarian Aste Santuko ospakizunak dira astekariaren 190 zenbakiko hizketa-gai nagusia, nahiz eta bestelako albisteen bitartez eskualdeko gaurkotasunari ere erreparatzen zaion. Aste Santuko ospakizunekin...\nApirilaren 13an argitaratutako “El Bidasoa” aldizkari astekariaren zenbakian Bidasoa eskualdeko azken albiste eta nobedadeak biltzen dira. Lau orrialdetan bost zutabetara maketatutako aldizkariaren garai hartako biztanleen eguneroko bizitzarekin loturiko g...\n1919 urteko martxoaren 16ean kaleratutako “El Bidasoa” astekarian eskualdean garai hartan jazotako gertakizunak biltzen dira. Lau orriz osaturiko bost zutabetako aldizkariaren zenbakiari Gabriel Elgorriaga y Dindurraren heriotzaren lehen urteurrena oroitze...\nArkitektoa. Irunen jaio zen 1895 urtean. Udal arkitektoa izan zen 1921 eta 1936 urteen artean. Berak egindakoak dira hiriko zenbait eraikin publiko. Hala nola, Irungo kasinoa, egun desagerturik dagoen udal hiltegia, zenbait ikastetxe eta Iparraldeko etorbidean...\n2019(e)ko otsailak 26 No Responses\nMargolaria. Valentzian jaio zen 1926 urtean. Bere haurtzaroan zehar Madrilen bizi izan zen eta, Gerra Zibila 1939an amaitu ostean, bere familia Irunera etorri zen. Pinturako bere lehen irakaslea Montes Iturrioz izan zen. Valentziako Arte Ederren Akademian eta ...\n« Aurrekoa 1 … 4 5 6


Gurutze Gorriak arriskuaren neurriko balorazioa eskaintzen du, ekitaldi mota bakoitzerako gailu pertsonalizatua diseinatuz\nPrebentzio-zerbitzuak antolaketa- eta arreta-jarduera sozio-sanitarioak dira, Gurutze Gorriak pertsona kopuru handiagatik edo ekitaldiaren ezaugarri bereziengatik aurreikus daitezkeen arriskuak dituen ekitaldi edo ekitaldi bat estaltzeko egiten dituen aurretiazko plangintzaren emaitza.\nEkitaldi bat antolatuko duzu?\nBalorazioa egiten dizugu\nEskatutako datuekin bete.\nLehenbailehen erantzungo dizugu.\nGURE GIZA BALIABIDEAK ETA BALIABIDE MATERIALAK\nGurutze Gorriak egiten duen ekintza oro, aldez aurreko plangintza eta antolaketaren emaitza dena, arreta-eskaera jakin bati erantzuten diona eta, oro har, arreta soziosanitarioko dispositibo bat estaltzea eskatzen duena, aurreikus daitekeen arriskua dagoen ekitaldi edo leku batean.\nEkintzen espezifikotasuna dela eta, aurreikus daitezkeen arrisku-ekintzak lehorreko edo uretako ingurunean diren kontuan hartuta, programa honetan bi proiektu aurreikusten dira: lurreko prebentzio-zerbitzuak eta uretako prebentzio-zerbitzuak.\nPrebentzio Zerbitzu AistikoakUrteko Prebentzio Zerbitzuak\nKontzentratuko diren pertsonen kopuruaren, portaeraren aurreikuspenaren, kontzentrazioaren arrazoiaren eta gertakaria egingo den esparruaren arabera, Gurutze Gorriak hiru gailu mota definitzen ditu:\nTamaina txikiko gailuak\nTamaina ertaineko gailuak\nTamaina handiko gailuak\nIkusi ziurtagiriak (pdf)


Afari batekin borobilduko du Usurbil K.E.-k 2018-19 denboraldia - Usurbil - Noaua.eus\nAfari batekin borobilduko du Usurbil K.E.-k 2018-19 denboraldia\nNoaua Aldizkaria 2019-06-12 09:14\nEkainaren 22an izango da, ohi denez, Kalezarko San Joan jaien asteburuan. Kirol urtea, jokalari, guraso, entrenatzaile eta zuzendaritzako kideak batuko dituen otordurako txartelak aurrez eskuratu beharko dira Bordatxon.\nUne gozo bat baino gehiago biziarazi izan dizkien 2018-19 denboraldia festa giroan agurtzera doa Usurbil Kirol Elkartea, ekainaren 22rako (larunbata) 21:00etan frontoian antolatu duten afariarekin. “Animatu denboraldi honi denok elkarrekin jai giroan amaiera ematera!”, luzatu dute gonbita Usurbil Kirol Elkartetik.\nHemen, afarian dastatu ahalko den menua: enbutidoak, txanpiak saltsan, lumagorri oilaskoa, saiheskia letxugarekin. Ijito-besoa izozkiarekin. Kafea. Edariak, txotx sagardoa, eta bestelako edariak. Guztia, 20 euroren truke, 12 eurotan 14 urtera arteko gazteek. Txartelak aurrez eskuratu beharko dira, ekainaren 20a baino lehen, Bordatxon.


4.3 - ARRISKUTSUAK IZAN DAITEZKEEN ANIMALIAK: lizentzia eskaera\nAnimaliak, armak eta galdutako gauzak. Adingabeei baimena ematea atzerrira bidaiatzeko\nARRISKUTSUAK IZAN DAITEZKEEN ANIMALIAK: lizentzia eskaera\nTxakurren espeziearen barruan, arraza mota edo arriskuko animaliak izateagatik, arriskutsuak izan daitezkeen animaliak edukitzea ahalbidetzen duen udal lizentzia.\nLeioan erroldatuta dagoen edozein adin nagusiko pertsona, jabea izan zein animaliaren zaintza, paseo eta erabileraren arduraduna\n(D.2) ARRISKUTSUAK IZAN DAITEZKEEN ANIMALIAK EDUKITZEKO LIZENTZIA ESKAERA\nNANaren fotokopia Animaliaren osasun txartela (txartelak ez badauka mikrotxipa, 15 eguneko epean aurkeztu beharko da)\nANIMALIAREN ERANTZUKIZUN ZIBILEKO ASEGURUARI dagokion ziurtagiria, gutxienez, 120.000 euroko estaldurarekin animaliak eragin ditzakeen kalteetarako, hirugarren bati zain dezan utzi arren, 101/2004 Dekretuko III. eranskinaren arabera.\nAipatu polizaren ordainagiria.\nZentro baimenduak eginiko gaitasun fisiko eta egokimen psikologikoari buruzko ziurtagiria, gehienez, urtebete duena, egin zen egunetik zenbatzen hasita\n(D.3) ZINPEKO ADIERAZPENAREN EREDUA\n(A.2a/A.2b) KUDEAKETA BAIMENA interesduna ez denak egiten badu izapidea edo sinatzen badu (ordezkatzen den pertsonaren NAN originala edo kopia aurkeztu beharko da).\nBESTE PERTSONA BATEN IZENEAN ADMINISTRAZIOAREKIN ARITZEKO BAIMENA\nLEIOAKO UDALARI BAIMENA\nLIZENTZIA ESKAERA Arriskutsuak izan daitezkeen animaliak izateko\nZINPEKO ADIERAZPENA (arriskutsuak izan daitezkeen animalien lizentzia)\nUdaletxea - Udaltzaingoaren bulegoak\nOnartutako tasa edo prezio publikoen araberako zerbitzua. 2016erako: 6,90€\nEpe estimatua: astebete.Legezko epea: 3 hilabete.Epean erantzuten ez bada, erantzuna ezezkoa izango da.\nIndarrean dagoen Ordenantza Fiskala\nAnimaliak eduki eta babesteko udal ordenantza arautzailea (2006/06/14ko 113. BAO)\nEskaera hartu eta dokumentazioa egiaztatu.\nDatuak animalien erregistroan egiaztatu.\nAurrekari penalak eskatu\nTxartela, paseorako guneei buruzko eskuorria eta ordenantza arautzailearen kopia eman (aurrez aurre edo etxera bidalita).\nLizentzia emateko egiaztatu beharko da, nahitaez, eskatzaileak ez duela aurrekari penalik.\nLizentzia indibiduala da, eta arriskutsuak izan daitezkeen animaliaren bat duten edo erabiltzen duten guztiek atera behar dute.\nLizentzia ateratzeak baimena ematen du animalia mota hauek eduki eta erabiltzeko, eta gainera, Arriskutsuak izan daitezkeen Animalien Udal Erregistroan inskribatu behar dira. Behin lizentzia eskuratuta, titularrak 15 egun dauzka animalia erregistro horretan inskribatzeko (ikusi 4.2 izapidea: arriskutsuak izan daitezkeen animaliak: erregistratzeko eskaera).\nLizentziak 5 urtetarako balio du, eta horiek igarota, berritu behar da. Edozein udalerritan ateratako lizentzia balioduna izango da Leioan animalia hauek eduki eta erabiltzeko. Hala ere, beste udalerriko lizentzia duena Leioan bizi bada, egoki denean, Leioan berriztatu beharko du. Gai honetako araudia urratzeagatiko zigorrak bereziki altuak dira (150,25 euro txikiena, 15.000 eurotik goraino).\nAnimaliaren jabea pertsona juridikoa bada, animaliaren zaintzaz eta kontrolaz arduratzen direnek eskatu beharko dute lizentzia. Gainera, izapide hau ez da aplikagarria Indar Armatu, Estatuko Segurtasun Indar eta Kidego, Autonomia Erkidegoetako Polizia, Udaltzaingo eta baimen ofiziala duten segurtasun enpresen txakur eta animalien kasuan, Lege honek eragiten ez dielako.


2018ko uztailaren 18a, asteazkena | Ordua Euskal Herrian 23:52:15\n07:55 · 2017-09-15\nGasteizen CUPeko Anna Gabriel ematekoa den hitzaldia debekatzeko eskatu du Espainiako Gobernu Delegaritzak\nGaur ostirala 11:30ean Gasteizko Aldabe gizarte-etxean eskainiko du hitzaldia CUPeko diputatuak. Hala Bedin irakur daitekeenez, elkarrizketa/hitzaldi formatua izango du topaketak eta irratiko bi kidek luzatuko dizkiote galderak. Gobernu delegaritzak ekitaldia ilegala dela esan du eta debekatzeko eskatu.\nEkitaldia AsCATasuna plataformak antolatu du, eta Hego Euskal Herriko hiriburuetan Kataluniako independentziaren aldeko ekimenak egingo dituzte.\n07:44 · 2017-09-15\nIndependentziaren aldeko ekitaldiko argazkiak\n8.000 lagun bildu ziren independentziaren aldeko kanpainako lehen ekitaldian Tarragonan. 3.000 pertsona kanpoan geratu ziren eta handik jarraitu zuten ekitaldia. Argazkiak ANCren eskutik.\n22:35 · 2017-09-14\nErreferendumaren aldeko kazerolada\nUrriaren 1a arte, gauero 21:00etan kazerolada egiteko deia zabaldu dute. Pixkana hasi da, eta sareratko bideo batzueatn ikus daiteke egindakoa.\nCassolada a Sants ara mateix pic.twitter.com/qWQzkwYZML\n— santsmarc #mambo (@sants_marc) 2017(e)ko irailak 14\n#Sants ha tronat amb la cassolada. #finslacassola\n— Antoni Lluís Trobat (@antonitrobat) 2017(e)ko irailak 14\n21:17 · 2017-09-14\nErreferendumaren kanpaina Tarragonan abiatu da, baietzaren aldeko mitinarekin\nCarles Puigdemont Generalitateko lehendakaria eta Oriol Junqueras lehendakariordearekin hasi dute baiezkoaren aldeko alderdi eta indarrrek Kataluniako erreferendumerako kanpaina. Hedabideen arabera, 8.000 lagunetik gora bildu dituzte giro baketsu bezain beroan. Bideo honetan bildu dute ekitaldia:\nMitinean aurkeztu dute ANCk baiezko botoa sustatzeko egin duen 'Hola Republica" bideoa:\n18:32 · 2017-09-14\nUrkulluren ustez erreferendumak ez ditu "beharrezko bermeak" betetzen\nOnda Vasca irratiari egindako adierazpenetan, EAeko lehendakariak zalantzan jarri du urriaren 1ean bermerik izango ote den Katalunian "erreferendum bat egiteko nahiari dagokionez". Era berean, jeltzaleak esan du ez duela begi honez ikusten Kataluniako Parlamentak deskonexio legeak onartzeko egindako prozesua, "estatutua indargabetu" baitu bere ustez.\nNolanahi ere, oraindik "arazo politiko bat" dagoela onartzeko denbora geratzen dela azpimarratu du eta urriaren 1aren ondoren ere elkarrizketari heldu beharko zaiola.\nEntzun elkarrizketa (gaztelaniaz soilik):\n17:46 · 2017-09-14\nBartzelonako Udalak U-1erako lokalak uzteko akordioa lortu dute, TV3ren arabera\nAda Colau Bartzelonako alkateak berak baieztatu du albistea txio bidez:\n17:05 · 2017-09-14\nDokumentua: Generalitateak Espainiako Ogasunari gastuen asteroko informazioa emateari utzi dio\nOriol Junqueras Kataluniako presidente ordeak eman du erabakiaren berri, "neurri politiko" bat zela argudiatuta:\nCarta de Junqueras a Montoro by La Vanguardia on Scribd\n16:47 · 2017-09-14\nFiskaltzak udal elkarteen buruen kontrako kereila sartu du\nAMI udal independentisten elkartearen buru Neus Lloveras eta ACM udal elkarteen presidente Miquel Buchen kontrako kereila sartu du Kataluniako fiskal nagusiak, dirua bidegabe eralgitzeagatik.\nHorrez gain bi elkarte horien webguneak ixteko ere eskatu du.\n16:45 · 2017-09-14\n200 Guardia Zibil iritsi dira gaur Calellara\nBartzelonako probintzian dagoen Calella herrira 200 Guardia Zibil iritsi direla informatu du El Temps-ek. Espainiako indar polizialak urte osoan dauka dispositibo bat herri horretan, atzerritarren zentro bat (gaztelaniaz CIE gisa ezagunak diren eraikinak) zaintzapean edukitzeko, baita Espainiako Gobernuaren beste delegazio batzuk ere. El Temps-en arabera, Maresme ingurua da Espainiako indar polizialen puntu beroetako bat urriaren 1eko erreferendumari begira.\nGuardia Zibilaren furgoiak Calellan (argazkia: El Temps).\n16:13 · 2017-09-14\nJuncker: "Baiezkoak irabaziz gero, bistan da onartuko dugula"\nJean-Claude Juncker Europako Batzordeko presidenteak ostegun eguerdian Euronewsi elkarrrizketa bateko galderari erantzunez:"Kataluniako independentziari baiezkoak irabaziz gero, bistakoa da erabaki hori errespetatuko dugula". Horren aurretik ordea Junckerrek esan du Europar Batasuna ez dela "barne kontuetan" sartuko eta "Justizia eta Espainiako Parlamentua erresperatuko dituela".\nJunckerren adierazpenak badu ñabardura, Mina Andreeva Europako Batzordeko bozeramaileak Euronewsi emandako azalpenean dio Espainiako Gorteez ari zela:\nAsteazkenean AEBetako Estatu Departamentuko bozeramaile Heather Nauert ere iradoki zuen balizko Katalunia independente bat onartuko lukeela herrialde hark: "Ez gara sartzen barne kontuetan. Aterako den edozein gobernurekin lan egingo dugu, dena delakoa ere".\n11:48 · 2017-09-14\nGeneralitateak hautes-mahaiak osatzeko dei eginez 55.000 gutun bidali ditu\nKataluniako Generalitateak zozketaz hautatutako 55.000 laguni erreferendumaren egunean hautes-mahaiak osatzeko dei eginez gutunak bidali dizkie, El Paísen irakur daitekeenez. Pertsona hauen artean daude titularrak eta ordezkoak, orotara 6.300 hautes-mahai betetzeko beharrezkoak.\n11:39 · 2017-09-14\nEspainiako Gobernuak hauteslekuetako elektrizitatea mozteko mehatxu egin du\nGaur El Mundo egunkariak azalean dakarrenez, Espainiako Gobernua prest dago urriaren 1ean hauteslekuetako argindarra mozteko.\nHorrela laburbildu du egunkariak Espainiako Gobernuaren ikusmoldea: "Ekidin hauteslekuen irekiera, hautes-mahaien osaketa, boto kutxen kokatzea, boto-paperen banatzea eta proigrama informatikoen erabilera. Horiek dira Rajoyren helburuak, ez dadin "2014ko azaroaren 9" berri bat gertatu, alegia, herritarren begietara legaltasun itxura duen fartsa bat".\nEspainiako Gobernuak ez dio Generalitateari utzi nahi "mundu osora prozesu demokratiko homologatu baten irudia zabaltzen".\n09:30 · 2017-09-14\nHerri harresiak egitea proposatu du Arranek atxilotu nahi dituzten alkateak babesteko\nEspainiako fiskaltzak deklaratzera deitu eta honi uko egiteagatik atxilotzeko arriskuan dauden alkateak babesteko "ehunka pertsonako herri harresiak" egitea proposatu du Arran gazte antolakundeak, komunikatu baten bidez "Beren errepresioaren aurrean, defenda gaitezen" izenburupean.\nHerritarrei kalera atera, elkar antolatu eta erreferenduma babesteko mobilizatzera dei egin diete.\n"Guri, dena kentzen digun sistema bateko desjabetuei, ez zaigu gure esku eta gorputzak besterik geratzen; ez dugu beste ezer geure buruak defendatzeko, eta horrela defendatuko dugu geure burua. Egin ditzagun poliziak atxilotu nahi dituen alkateen inguruan herritarren harresiak, eta babesteko beharrezko bada, okupa ditzagun udaletxeak. Hamarnaka, ehunka, milaka pertsona izango gara geure buruak defendatzen, agonizatzen ari den eta herritarren borondatea gerarazi nahian ari den estatu baten aurrean".\n08:24 · 2017-09-14\nGaur hasiko da baiezkoaren aldeko kanpaina, ekitaldi bateratu batekin\nAlderdi eta eragile soberanistek kanpaina abiatuko dute Tarragonan, ekitaldi jendetsu batekin.\nEkitaldia lau bloketan banatua egongo da, Vilaweben irakur daitekeenez. Hasteko, PDECat, ERC, CUP, Demòcrates eta MES alderdietako kideek hitz egingo dute eta U1a defendatuko dute.\nBigarrenik, ANC, Independentziaren Aldeko Udalerrietako eta Omnium Cultural-eko kide banak hitz egingo dute.\nHirugarrenik, ANCk kanpainako spota publiko egingo du. Eta azkenik, Generalitateko presidente eta presidente ordeak itxiko dute ekitaldia: Carles Puigdemont eta Oriol Junqueras.\nKanpaina Bartzelonan amaituko dute, irailaren 29an, ostiralarekin.\n07:00 · 2017-09-14\nPuigdemont: "Konstituzio Epaitegiak ez du erreferenduma aldatuko"\nPresidenteak alkate soberanistak eta Esquadra Mossoak defendatu ditu TV3en audientzia handieneko tartean egindako elkarrizketan. Espainiako gobernuaren estrategia kritikatu du gogor Vilaweben jaso dutenez.\nPuigdemontek nabarmendu du katalanek bozkatzeko aukera izango dutela: "mundu lokalaren kolaborazioa izan badezakegu, bikan; eta ezin bada, ez da ezer gertatzen", adierazi du hainbat Udalek bozkalekuak uzteko ezezkoaren aurrean. "Bartzelonan bozkatu ahal izango da", ziurtatu du.\n16:46 · 2017-09-13\nEspainiako Estatuak erreferendumaren webgunea saretik ezabatu nahi izan du, ez du lortu\nGuardia Zibilak webgune nagusia itxi du, baina minutu gutxira Generalitateak beste bi ireki ditu.\nWebgunea zerbitzaritik kendu ostean, Carles Puigdemont presidenteak iragarri du bi domeinu berritan aurki daitekeela erreferendumari buruzko informazioa: ref1oct.cat eta ref1oct.eu.\n— Carles Puigdemont (@KRLS) 2017(e)ko irailak 13\n14:49 · 2017-09-13\nCUPek iragarri du bere alkateak ez direla Espainiako fiskaltzaren aurrean deklaratzera joango\nEspainiako Estatuko fiskal nagusiak deklaratzera deitu ditu urriaren 1eko erreferenduma babesteko dekretua sinatu duten alkate guztiak. 700 baino gehiago dira. CUPek berehala erantzun du bere alkateak ez direla joango eta gainontzeko alkateei gauza bera egiteko gonbidapena egin die.\nCUPek salatu du Estatuko Fiskaltza Orokorrak ezin duela alkateen atxiloketa agindu, bere konpetentzietatik harago joatea litzatekela. "Espainiako estatuaren ekinbide demofobikoa eta oinarrizko eskubideen aurkako erasoak salatu nahi ditugu, kargu publikoak eta herritarrak beldutzea beste helbururik ez dute".\nEstatuaren estrategiaren aurrean erantzun kolektiboak emango dituztela iragarri dute.\n14:03 · 2017-09-13\nErreferenduma babestu duten alkate guztiak deklaratzera deitu ditu Espainiako Estatuko fiskaltzak\nKataluniako erreferenduma babestu duten alkate guztiak deklaratzera deitu ditu Espainiako Estatuko fiskaltzak. 700 baino gehiago dira eta deklaratzera ez doazenak atxilotzeko agindu du.\nJose Manuel Maza Espainiako Estatuko fiskal nagusiak, Esquadra Mossoei agindu die atxilotzeko deklaratzera agertzen ez diren alkateak. Erreferendumaren Aldeko Udalerrien ordezkariak arratsaldean bildu dira eta agerraldia egingo dute erabakitzen dutena jakinarazteko.\nAgindutakoaren arabera, Bartzelona, Tarragona, Lleida eta Gironako fiskalei diligentziak hasteko eskatu zaie alkateen zerrenda bat oinarri hartuta, urriaren 1eko autodeterminazio erreferendumaren prestaketan laguntzen ari direlakoan.


Copy.com-ek zerbitzua eten du - Aitor Uranga\nCopy.com-ek zerbitzua eten du\nCopy.com, Google Drive, Dropbox, eta antzerako online zerbitzuen pareko zen. 15 GB eskeintzen zituen doako bertsioan. 2016ko maiatzaren 1etik aurrera zerbitzua etengo dute 4 urtetan zehar aritu ondoren.\nBertan kontua baduzu, sar zaitez eta behar dituzun datuak deskargatu epea iritsi aurretik.\nOrdaintzen duzun bezeroa bazara, esaten dutenez, datozen egunotan kontaktuan jarriko dira zerbitzua nola eskeiniko duten adieraziz.\nOhar originala, ingeleraz, ondoarengoa da:\nArgitaratua 4 otsaila 2016\nKeePass: pasahitz kudeatzailea


«Enbriogenesi»: berrikuspenen arteko aldeak - Wikipedia, entziklopedia askea.\n«Enbriogenesi»: berrikuspenen arteko aldeak\n20:11, 11 otsaila 2007ko berrikusketa\n2 bytes removed , Duela 14 urte\n20:06, 11 otsaila 2007ko berrikusketa (aldatu)\n(Orrialde berria: right|thumb|300px|Enbrioi zelulak hainbat zelula motetan bereizten '''Enbriogenesia''' (''enbrioi'' + ''genesi'') enbrioia osatzen eta garatze...)\n20:11, 11 otsaila 2007ko berrikusketa (aldatu) (desegin)\n[[Irudi:Cell differentiation.gif|right|thumb|300px|Enbrioi zelulak hainbat zelula motetanmotatan bereizten]]\n'''Enbriogenesia''' (''enbrioi'' + ''genesi'') [[enbrioi]]a osatzen eta garatzen den prozesua da.\n[[Obulu]] eta [[espermatozoide]] bat elkartzerakoan [[zelula]] berri bat sortzen da, honek garapen prozesu bat jasatzenjasaten du, enbrio garapena deritzona eta lau etapetanetapatan zatitua dago: segmentazioa, morfogenesia, bereizketa eta hazkundea.\nLehendabizi [[aploide]]ak (esperma eta obulua) elkartu egiten dira [[diploide]]a ([[zigoto]]a, material genetikoa bi aldiz duena) sortuz.\nZelula [[mitosi]]a egiten hasten da kopia ugari sortuz, zelula hauek [[blastomero]]ak dira. Hasieran blastomeroek [[esfera]] itxurako masa zelular trinkoa eratzen dute, [[morula]] izenekoa. Morularen erdigunean hutsune bat sortzen da erdiguneko zelulak periferiarantz mugitzen direlako . [[Blastula]] izeneko egitura sortuz, erdiguneko hutsune hori [[blastozole]] izeneko likidoz beterik dago. Blastularen sorketarekin bukatzen da segmentazio fasea.\nZelulak zatitzen jarraitzen dute modu aktiboan, [[gastrula]]zio prozesua deritzo, eta prozesu honetan zelulak antolatuta birbanatzen dira eta gastrula izeneko egitura sortzen da. Gastrulan jada hiru geruza bereiz ditzazkeguditzakegu, kanpoaldeko zelulek [[ektodermo]]a eratzen dute, erdialdekoek [[mesodermo]]a eta barrualdekoek [[endodermo]]a. Hiru geruza hauek izango dira [[ehun (biologia)|ehun]]ak sortzeko arduradunak, hain zuzen ere ehunak gastrulan dauden hosto enbrionarioetatik sortzen dira.


17-03-25 Aurkezpena – K17.eus\n“Herri Langilea bere geroaren jabe izateko bide bakarra da sozialismoa, orain dela 100 urte bezala”\nLarunbat honetan, Martxoak 25, Barakaldoko Herriko Plazan 12:00etan K17 ekimena jendaurrean aurkezteko ekitaldia burutu da. Euskal Herrian jaioa, irekia eta plurala den ekimen honek 1917ko Iraultza Sozialista oroitzea eta goratzea du helburu, aurten bere lehen ehungarrena dela eta. Jon Kortazar historialariak eta Sonia Gonzalez sindikalista eta idazleak gidatutako ekitaldian hamarnaka lagunek babestu dute.\nSonia Gonzalezek aurkezpena 1917ko Iraultza Sozialista garrantzi historiko eztabaidaezina aipatzen hasi du. Idazle eta sindikalistak orain dela 100 urte gertatutakoa hari gorri uniboko baten bitartez lotu du beste gertaera historiko eta soziopolitikoekin. Esaterako: Latinoamerikako prozesu iraultzaileak eta ongizate-estatua, XX mendean arrisku iraultzailea saihesteko Europako Kapitala toleratzera behartuta egon zena. Segida historiko honetan bizipen pertsonalek ere euren lekua izan dute. Bereziki hunkigarria izan da orain dela 80 urte komunistak izateagatik sarraskituak izan ziren bere senideen oroimena. Bai eta ekitaldia Barakaldon aurkeztea berarentzat duen esangura ere. Zeren eta langileen herri honek bere familia hartu baitzuen, Malagatik ihes egin behar zuenean. Azkenik, Jon Kortazar historialariari bide eman aurretik, orain dela 100 urteko iraultzaren balioa aldarrikatu du. Gogorarazi digu mende bat pasa dela eta nahi badugu etorkizunean pertsonak, euren beharrizanak, euren nahiak, euren potentzialtasunak lehentasunak izatea. Merkatuen tirania, diruzalekeria, ezberdintasun sozialak, esplotazioa…desagertzea nahi badugu. Etorkizun horrek, orduan, sozialista izan behar du, halabeharrez. Pentsatzeak zerbait berria sortu ahal dela iragana baztertuz, akats historikoa, berez, izateaz gain, akats historikoak errepikatzera garamatza. Orainaldia lehenaldiari egindako bigarren bisita baino ez da.\nJon Kortazar, bere aldetik, azaldu ditu, K17-ren izenean, ekimen honen zergatiak, ezaugarriak eta helburuak. Bere esanetan, K17 “ekimen plurala, alderdi zein erakunde zehatzeez haraindikoa”, “euskal sozietatean 1917koari buruzko ezagutza berreskuratu nahi duena, bai eta haren ondarea defendatzea ere” Kortazarrek adierazi du helburu hau betetzeko, K17-k urtean zehar ekitaldi ezberdinak eta debateak antolatuko ditu.\nKortazarrek ere azaldu du Iraultza Errusiarra txarto ezagutze eta gutxiestearen arrazoiak direla “langile-klaseak subjektu politikoa den aldetik jasaten duen bazterketa” eta “komunismoaren kriminalizazioa”. Gainera, azpimarratu du 1917ko garrantzia. Zeren eta, bere ustez, izan baitzen, alde batetik, langile-estatu iraunkorra ahalbideratu zuen lehendabiziko iraultza eta, bestetik, “XXI mendeko politika osoaren funtsezko eragilea, askapenerako borroken erreferentzia izateagatik. Izan ere, mundua bitan zatitu zuen.” Amaitzeko esan zuen Errusiar Iraultza gertaera unibertsala izan zela, langileen boterea ezarri zuena “haiek eraso belikoen aurka birritan defendatu zutena”.\nBukatu baino lehen deitu dio egitasmoa interesgarritzat jotzen duen edonori parte hartzera haren garapenean. Hitzaldiak, mahai inguruak eta ekitaldi politikoak eta kulturalak. Bai eta ekimenaren jarduerak babestera. Azkenik, gogorarazi egin du ekimena Interneten (www.k17.eus) eta sare sozialetan (twiter: https://twitter.com/K17_100, telegram: https://t.me/K17_100) jarraitzeko moduak eta posta-helbide bat (k17@k17.eus) kontaktuan jartzeko.


Maravillas gaztetxea husteko eskaria baztertzeko eskatu dio EH Bilduk Nafarroako Gobernuari | Gizartea | Berria\nMaravillas gaztetxea husteko eskaria baztertzeko eskatu dio EH Bilduk Nafarroako Gobernuari\nAtzera egiteko eta orain arteko jarrera zuzentzeko eskatu dio koalizioak Barkosen gobernuari. Ohartarazi du gaztetxearen husteak "arazo larri bat" eragin dezakeela ordena publikoan. PSNk salatu du gaztetxea proiektu "baztertzailea" dela, eta "legez kanpokoa".\nMaravillas gaztetxeko ordezkariak, herritar talde batekin batera, joan den asteartean Iruñean egin zuten prentsaurrekoan. / Jagoba Manterola/Foku\nAzken egunetan, egoera muturrera eramatea eta elkarrizketarako borondaterik ez izatea leporatu diote Nafarroako Gobernuak eta Maravillas gaztetxeko kideek elkarri. Eraikinaren hustea bertan behera uzteko eta gaztetxeko bost kide ikertuei akusazioa kentzeko galdegin zioten gaztetxeko ordezkariek gobernuari, joan den asteartean. Hurrengo egunean erantzun zuen gobernuak. Maria Solana bozeramaileak gaztetxeko kideei leporatu zien gobernuarekin "erabateko enfrentamendua" bilatzea, eta elkarrizketarako prestasuna agertu zuen. Gaztetxeak ukatu egin du gobernuak hitz egitearen aldeko jarrera duenik eta "errepresioaren bidea" hautatzea egotzi dio. EH Bilduk ere gobernuaren jarrera kritikatu du, gaur: atzera egiteko eta eraikina husteko eskaria erretiratzeko eskatu dio.\nGaztexea hustuz gero, ordena publikoan "arazo larri bat" sortuko dela ohartarazi du EH Bilduk. Bakartxo Ruiz koalizioko parlamentariaren esanetan, Geroa Baik eta Uxue Barkosen gobernuak "auzi honek duen dimentsio sozial eta politikoaz oso kontziente izan behar dute". Haren iritziz, "arduraz eta zentzuz jokatzeko garaia da".\nRuizek ziurtatu du EH Bilduk ez dituela babesten gobernuak gaztetxearekiko hartu dituen neurriak, eta urrats horiek ematea "alde bakarreko erabakia" izan dela argitu du. "Ez da, inolaz ere, gobernua babesten dugun gainerako indarrekin adostutako erabakia izan".\nParlamentariaren iritziz, "onartezina" da auziak hartu duen "tentsio maila", baita "egun hauetan polizia gaztetxearen inguruan ibiltzea" ere.\nEgoerari irtenbidea bilatzeko unea dela nabarmendu du Ruizek, eta, horretarako, "gobernuak egin behar duen lehenengo gauza atzera egitea eta huste prebentiboaren eskaria erretiratzea da", parlamentariaren hitzetan. "Hortik aurrera, irtenbideak proposatzeko unea da".\nRuizek jakinarazi duenez, EH Bilduk "presazko" batzorde bat galdegin du, eta gobernua babesten duten indarrek bilera egingo dute gaur bertan egoera aztertzeko. Bilera horretan, koalizioak gobernuari eskatuko dio ez dezala egoera eraman "inork nahi ez duen tokira". Hori ekidin daitekeela ziurtatu du, eta Nafarroako Gobernuak agertoki hori sahiesteko ardura duela gaineratu.\nNafarroako Gobernua eta Maravillas gaztetxea harremanetan izan ziren gaztetxeko kideek eraikina okupatu ondorengo lehen hilabeteetan. Maiatzean, aldiz, hartu-emana amaitu zela ohartarazi zuten gaztetxekoek. Haien esanetan, aukera bakarra utzi zien gobernuak: "kalteak" konpondu eta eraikina uztea. Hori egitekotan, salaketa kentzea "aztertuko" zutela esan zieten.\n"Legez kanpokoa eta baztertzailea"\nPSN Maravillas gaztetxea hustearen alde agertu da, eta "Iruñean gertatzen ari diren okupazio guztien aurka" dagoela adierazi du.\nMaite Esporrin PSNren Iruñeko udal taldeko bozeramaileak "kezka" agertu du, Joseba Asiron hiriko alkateak (EH Bildu) "legez kanpoko okupazioekiko konplazentzia" agertu duela iritzita. Salatu duenez, bere ideologia politikoarekin bat datozelako gertatu dira okupazio horiek. "Bestelakoak balira, eragotzi egingo lituzke", ziurtatu du.\nHorrez gain, Maravillas gaztetxearen erabilera "baztertzailea" deitoratu du Esporrinek. "Guztiok ikusi ditugu presoen aldeko kanpainak eta bestelako jarduera politikoak". Haren esanetan, ideia horiekin bat egiten ez duten gazteak beztertzen ditu proiektuak. Hori dela eta, gaztetxeko kideek "pribilegioa" dutela adierazi du Esporrinek. Gainerako gazteek jardueretarako espazio bat nahi baldin badute alokairua ordaindu behar dutela gaineratu du.


«Etxean dantza egitean urduriago jartzen naiz»\n11 ekaina, 2021 Gazteak 362\nAritz Fernandez Cortazar (Zumarraga, 1999) dantzariak pasa den larunbatean Zumarragako Zelai Ariztin jokatutako Euskadiko Dantza Retro Txapelketan parte hartu zuen Uxoa Ibarreta azpeitiarra bikotekide zuela. Saltsa eta bachata modalitateetan lehenengo postua lortu zuten.\nNoiz piztu zitzaizun dantzarekiko pasio hau? Zein estilo egiten dituzu?\nDuela 10 urte hasi nintzen dantza munduan. Zumarragako jai batzuetan Joxe Mari Orbegozoren dantza-eskolako emanaldi bat ikusi eta gero, hurrengo ikasturtean bertan izena ematea erabaki nuen. Estilo ugari dantzatu izan ditut: merenguea, txa-txa-txa, saltsa, rock and rolla, jive, sanba, bachata, runba, boleroa, tangoa, pasodoblea… Baina azkenaldi honetan gehien egiten ditudanak saltsa eta bachata dira.\nEuskadiko Dantza Retro txapelketan parte hartu duzu. Zer moduz joan zen?\nModalitate bat baino gehiago zeuden arren, gu soilik bi modalitateetara aurkeztu ginen: saltsan eta bachatan. Egia esateko, txapelketa ongi joan zen, eta aipatutako bi dantza horietan lehenengo postua lortu genuen. Badaude zuzendu beharreko gauzatxo batzuk, baina emanaldia ongi atera zen eta oso harro gaude egindako lanaz. Uxoa eta ni zenbait emanalditan batera egon garen arren, txapelketa batean batera dantzatzen genuen lehenengoa aldia izan zen aurrekoa, eta oso urduri geunden. Dena emanda atera ginen eszenatokira, eta epaileek egin dugun lana eta esfortzua aintzat hartu zituzten.\nNolakoa izan da prestatze prozesua?\nHasieran zalantzak izan genituen arren, azkenean txapelketan parte hartzea erabaki genuen. Martxo hasieran ekin genion dantza prestatzeari, eta hilabete hartan egoera ez zegoen oso ongi koronabirusa zela eta. Intzidentzia handia zegoen Gipuzkoa osoan, baina ez genuen mugikortasun arazorik izan eta astero geratzen ginen entseguak egiteko. Hasieran larunbatetan geratzen ginen arren, data gerturatzen zihoan heinean astean zehar geratzen ere hasi ginen dantza prestatzeko. Prozesu luzea izan zen, eta koronabirusak ez zizkigun gauzak erraztu, baina esan daiteke prozesu luzea izan arren ona izan zela, eta ongi egin genuela.\nNolakoa izan zen etxekoen aurrean dantza egitea?\nNi beti urduriago jartzen naiz etxean dantza egitea tokatzen zaidanean, ahalik eta hobekien egin nahi izaten dudalako. Egia da azkenean txapelketa batean dena emanda ateratzen zarela eta urduritasuna handiagoa dela, baina emanaldietan, presio hori herriaren arabera aldatu egiten da. Niri Zumarragan gehiago kostatzen zait, baina azken finean ingurukoengandik jasotzen dudan babes hori izugarria da, eta oso gustura ibiltzen naiz.\n« Gereziekin akordaturik\n«Bizitzeko lekua? Erreka garbi baten ondoan» »


Game Bikoiztu Shot Online. Play for free\nGame Bikoiztu Shot\nPlay jokoa Bikoiztu Shot Online:\nGame Description Bikoiztu Shot\nKill munstroak guztiak brankan edo Balezta batetik ez da hain erraza. Deitu zure lagun eta izaki guztiak nor nahi duzun kalte exekuzioa hasteko. Sypyatsya up horiek, biltzeko! . Play jokoa Bikoiztu Shot konektatuta.\nTekniko jokoa Bikoiztu Shot ezaugarri\nGame Bikoiztu Shot gehitu: 22.06.2012\nJokoa jokatzen: 74706 aldiz\nGame Rating: 4.47 errondan 5 (1993 kalkuluen arabera,)\nBezalako jokoa Bikoiztu Shot Jokoak\nOsama en Revenge\nRocket On A arratoi\nDeskarga jokoa Bikoiztu Shot\nEmbed Joko Bikoiztu Shot zure web orrian:\nJokoaren txertatu Bikoiztu Shot zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Bikoiztu Shot , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Bikoiztu Shot -rekin, baita ere, jokoa jokatu zen:


Zein da dietarik onena | Webgune ofiziala Dietonus\nZein da dietarik onena? Emakume askoren ametsa dena jan eta sasoian egoteko aukera ematen duen dieta da. Zoritxarrez, ez dago horrelako dietarik. Bestela esaten badizute, jakin iruzur bat dela. Figura eta harremanak mantentzeko, ahoa denboraz itxi behar duzu - hau axioma bat da. Bere itxurarekin pozik ez dauden emakumeek erabiltzen dituzte dietak. Seguru esan daiteke ia emakume guztiak bere bizitzan gutxienez behin "eseri" zirela dieta batean. Gehienetan, emaitzak epe laburrekoak izan ziren, etsipena ekarriz edo beste modu batzuk edo. . . dieta berriak bilatzea bultzatuz. Pisua galtzeko etxeko fitnessak lagun dezake. Dieta hoberen edo zuzenenen bilaketa amaigabea hausteko, honako hau ulertu behar duzu. Organismo bakoitza ezberdina da, eta jatorri ezberdinetako pertsonentzako zientifikoki oinarritutako dieta ezberdina izango da. Adibidez, Asiako zenbait indigenek ez dute esnea digeritzen, Kaukasiako arrazako ordezkarientzat egokia den arren. Zein da dietarik onena? Hau dieta orekatua da. Betiko pisua galdu nahi al duzu? Zure bizimodua, elikadura ohiturak aldatu beharko dituzu. Baina abantaila ukigarriak daude: edertasuna eta harmonia azpimarratuko dituen modan dauden Finlandiako emakumeen arropa aukeratu dezakezu.\nZein da dieta onena - medikuak esango du\nHala ere, zenbait produkturi uko egin aurretik, ariketa fisikoekin agortu aurretik, jarri harremanetan nutrizionista eskudun batekin. Analisietan oinarritutako kontsulta baten ondoren, medikuak zuretzako dieta egokia eta jarduera fisiko motak aukeratuko ditu. Bizitzan zehar jarraitu beharreko oinarrizko arauei buruz hitz egingo du osasun ona eta gaztetasuna mantendu nahi izanez gero. Ba al zenekien ferro-eskasiaren anemia duten pertsonek haragia jan beharko luketela? Diabetesa mellitus karbohidratoen dieta duten pazienteak kontraindikatuta daude. Eta horrelako ñabardura asko daude. Zientzialari europarrek egindako azken ikerketen arabera, elikadura orekatuak egunean hiru aldiz gehitzen diren kiloak zatika baino arrakasta handiagoarekin galtzen laguntzen du. Zatikako otorduetan zerbitzatzeko tamaina zaila da ebaluatzea, eta pertsona sukaldaritzako tentazio osagarriak jasaten dituen bitartean. Garrantzitsua da gorputza gosari, bazkari eta afari osoekin "elikatzea". Otordu sarriegiak edo arraroegiak gorputzaren matxinada ekarriko du.\nZein da dietarik onena?\nGorputzaren ezaugarriak kontuan hartuta hautatzen dena. Ordezko artifizialen eta transgenikoen munduan, osasun normala mantentzeko, nutrizionistek elikagai jakin batzuk behin betiko alde batera uztea aholkatzen dute. Psikologoek oraindik ere gomendatzen dute noizbehinka gutxienez "mimatzea" debekatutako janariekin (patata frijituak, txistorra ketua eta beste "gozagarri"). Hondamendi horrek ez zaituen egun perfektutik urrun hartzen, egin ezazu arau bat astero pisatzea. Dieta eta erregimen motorra konbinatzea ongizatearen bermea da, gehiegizko pisuaren arazoaz kezkatuta dauden guztientzat antzeko postulatua ezagutzen da. Hala ere, zientzialari amerikarrek aurkitu dute entrenamenduak ez duela pisua galtzen laguntzen, haien ondoren gosea handitzen delako. Baina hori kirola uzteko arrazoia al da?\nGerri liraina osasunaren adierazle garrantzitsuenetako bat da. Gantz-gordailuak sabelean metatzen badira, horrek diabetesa eta bihotzeko eta odol-hodien gaixotasunak eragiten ditu. Oraindik galdetzen al duzu zein den dieta onena? Ondoren, dieta orekatuak eta gantz gutxiko elikagai naturalak lagunduko dizu. Kefir, gazta, jogurtak pisu optimoa mantentzen laguntzen du. Zer egin gehiegizko kilo horiek betiko banatzeko?\nLehenik eta behin, aldatu nutrizionista batek bilduko duen elikadurara.\nBigarrenik, kontrolatu zure pisua astero.\nHirugarrenik, aldizka neurtu zure gerriaren zirkunferentzia.\nUlertu behar da ez direla jateko bizi, bizitzeko jaten baizik. Janaria sendagaia da, beraz, zorrozki zehaztutako kantitateetan hartu behar duzu.


Gizarteratze eta laneratze prozesuan dauden pertsonak lan merkatuan txertatzeko lankidetza hitzarmena luzatzea proposatuko du Udalak — Oñatiko udala\nGizarteratze eta laneratze prozesuan dauden pertsonak lan merkatuan txertatzeko lankidetza hitzarmena luzatzea proposatuko du Udalak\nHitzarmena Ulma taldea eta Bidebarrirekin egin zen iaz\n2018ko uztaileko Osoko Bilkuran erabaki zen lankidetza hitzarmen hau sinatzea. Ondorioz, 20.000€ko diru funtsa sortu zen, 2018 eta 2019an dirulaguntza gisa banatzeko. Diru funts hori Ulma Fundazioak eta Udalak osatu zuten, bakoitzak 10.000 euro jarriz. Dirua, laguntza bidez, gizarteratze eta laneratze prozesuetatik datozen pertsonak kontratatzen dituzten herriko enpresa txikiei zuzendu zen. 2018an zehar ez zen halako eskaerarik jaso eta ondorioz, jarritako dirua itzuli egingo zaio Ulma Fundazioari.\nBaina programari jarraipena eman nahi dio Udalak, eta iaz sinatu zen eduki berdinekin lankidetza hitzarmena beste urte baterako berritzea proposatuko zaie beste bi aldeei, Ulma taldeari eta Bidebarri enplegu zentruari.\nUlma Fundazioak, Bidebarri enpresak eta Udalak adostutako lankidetza hitzarmenak bi atal ditu: batetik, esan bezala, gizarteratze eta laneratze prozesua osatu duten pertsonak kontratatzen dituzten herriko enpresa txikiei dirulaguntzak ematea eta bestetik, ULMA taldeak hartzen duen konpromisoa, ahal den neurrian, Bidebarri enplegu zentruan laneratze prozesua amaitu duten pertsonak kontratatzeko. Egoera horretan dauden lau pertsona laneratu dira Ulma taldean 2018an zehar.\nUdal ordezkariek Bidebarriko arduradunekin berba egin dute eta lankidetza hitzarmenarekin jarraitzeko prest daudela jakinarazi diete. Baina dirua jarri eta laneratze prozesuan jarrera aktiboa duen Ulma Fundazioaren iritzia falta da oraindik. Udal ordezkariak Ulmakoekin batzartzekoak dira.\nGizarteratze eta laneratze prozesuan dauden pertsonak lan merkatuan txertatzeko lankidetza hitzarmenaren helburua Oñatin gizarte bazterkeria arriskuan edo desabantaila egoeran dauden eta lan merkatu arruntean sartzeko zailtasun bereziak dituzten pertsonei gizartean eta lan munduan txertatzen laguntzea da.\nLankidetza hitzarmenaren sinatzea, iaz


Larrialdiaren itsumustuan, agintariek erabaki dute –ekonomiaren izozteko neurrietan irakur daitekeenez– laborari profesionalei baimentzen zaizkiela elikagaiak ekoiztu, transformatu eta merkaturatzeko mugimenduak. Poztuko gara baldin eta horrek gure baserritarrei herritarrok elikatzeko lana errazteko balio baldin badu: zuzeneko salmenta, plazetako azokak, komertzioetara erraz iristea... Baina agintariek ez digute eragotzi behar batera edo bestera elikagaiak sortzen ditugun ortuzain amateurroi ere. Aitzitik: agintariak enteratu ez badira ere, krisia elkarrekin gainditzea nahi dugun jende guztiok sustatu behar genuke gure inguruko lorategiak ortu bihurtzea, edertasunari erabilgarritasuna uztartuz.\nKrisiak aurrera egin ahala denetik beharko dugu burua jasotzeko. Covid-19ak mundu osoa inarrosi ostean, herritarren sabelak asetzea izango da lehentasun. Agintariok: borroka hau gerra bataiatu baduzue, begiratu zuen artxiboetan nola atzegoardian beti sustatu izan den herritarrek atarian bertan elikagaiak ekoiztea, bai familiaka edo bai auzolanean.\nJoan den ostegunez, martxoak 26, Hernaniko baratzezain amateurrok zori oneko izan ginen: asteroko azoka baimendura azaldutako saltzaile urrien artean, bi mintegi etorri zitzaizkigun beren landare eskaintza oparoarekin. Lastima hain erosle gutxi hurbildu izana. Bezperan herritarrei jakinarazi balitzaie... Landarezaleen furia beranduxeago izaten omen da, esan zigun auto-kontsolatuz Ibarrako mintegi historiko baten nagusiak, baina nire ondoan dozena pare bana letxu, erremolatxa eta marrubi landare gehi ziento bat tipulina erostera etorritako lagunak eta biok beste arrazoi batez erantzun genion: beren ortu txikia etxetik aparteko eremu pribatu batean edo udalak eskainitako herri baratzetan daukaten asko haietara iritsi ezinean dabiltzala, indarrean dauden debekuak medio.\nEtxe atarian jardin ñimiño bat ortu bihurtuta, barazki, erle, oilo, untxi, ahuntz eta abarrez hornitua, "Dig for Victory" kanpainari erantzunez. 1943an Ingalaterrako prentsan azaldutako irudia.\nIzurriari nola edo hala hesia jartzeko ahalegin nahasi honetan txikikeria irudi lukete ortu amateurrok, baina egia baldin bada –eta dagoeneko ez dago Paul Krugman izan beharrik hala dela ohartzeko– izurriak berekin 2008koa baino sakonagoko krisia ekarri duela eta Covid-19aren aurkako gerra luzarako doakigula, datozen arazo berriei aurrea hartuko diegu herritarren artean sustatzen hasita –krisi larri eta gerra guztietan egin den moduan– ahalik eta elikagai gehienak nor bere etxe atarian ekoiztea. Baldintzak zorroztuta, ados: baratzeetan inork inor ez kutsatzea zorrotz zainduta lan egin, baratza amateurretako mozkinak inon saltzeko debekua, egoera gogortuko balitz barazkien ehuneko hainbeste komunitateari entregatu beharra... nahi diren baldintzak jarri, bai, baina sustatu elikagaien ekoizpena. Eta egin bidea itxialdi derrigortu hau arintzen denean –eta arinduko dute– herritar gehiago has daitezen herri lurrak diren parke eta lorategietan baratzeak lantzen. 2008ko krisiarekin eta trantsizio energetikoaren mezua zabaldu ahala udal askok sustatu dituzte urteotan herri baratzeak; ez da atzera egiteko garaia, aurrera jauzi egitekoa baizik.\nHala egin zuten II. Mundu gerra garaian gobernuek AEBetan eta Britainia Handian, sustatuz Victory Garden (Garaipenerako Baratzeak) eta Dig for Victory (Garaitzeko hasi aitzurrean) kanpainekin: zuek elikagaiak etxe ondoan sortu eta horrela erraztu laborari profesionalen laboreak gerrarako erabili ahal izatea. Mike Davis ikerlari amerikarrak emandako azalpenen haritik kontatu genuen 2007ko Net Hurbil batean. Koronabirusak ekarri duen anabasa globalaren erdian, agintarien lehentasunetako bat bihurtu da janariak oso urrundik ekarrita elikatzen diren hiri handietako milioika kaletarren sabelak betetzea. Horra nola behar estrategiko bihurtu den ahal dugun herritarrok elikagaien ekoizpenean parte hartuz hori erraztea, alegia: gerran urruneko fronteetara bezala gaur hirietako janari-basamortuetara irits daitezela laborari profesionalen laboreak, aski eta kalitatezko.\nHona zer zioen 2007ko Net Hurbil hark:\nGure aiton-amonek badakite mundua nola salbatu\nNola liteke Mendebaldean inguruneaz eta aberastasunaren justiziarik gabeko banaketaz ele eta mele jardutea eta kontsumismoak bere gorenean segitzea? Posible ote da herritarrek horri uko egitea? Mike Davisek uste du gerra garaia ezagutu zuten gurasoek erantzuna badutela.\nEkologista moduan mintzo diren gure arteko askok ‘supersize’ bizimodua daramate. (...) Posible ote litzateke amerikarrok geure borondatez uko egitea 4x4ei, etxe handiei, McDonald’sei eta belardi artifizialari?”. Mike Davis kazetari eta idazlearen galdera lotzen zaio duela hamabost eguneko Net Hurbili (“Apirilaren 15etik ingelesak planeta jaten ari dira”) eta badu mamia yankiak ez garen beste mundutar aberatsentzako ere. “Komunikabide nagusiak etengabe mintzo dira karbono kredituez, auto hibridoez, hirigintza berriaz... eta hala ere gure lorratz ekologikoa egunetik egunera handiagoa da”.\nErantzun bat gure aiton-amonek eduki dezaketela idatzi du Mike Davis Kalifornian bizi den ikerlari trostkistak Alternet aldizkari elektroniko iparramerikarrean: “Home-front ecology: What our grandparents can teach us about saving the world”.\nMezuetako bi: "Lur mutur orok balio behar du ekoizteko" eta "Eta zer diozu zure soropilaz?"\nII. Mundu Gerraz ari da Davis. “1940etan amerikarrek itsasoz beste aldean faxismoa eta etxean alferrikako xahutzea biak batera borrokatu zituzten. Nire gurasoak, haien bizilagunak eta milioika herritar autoak etxean utzita bizikletaz joaten ziren lanera, etxe aurreko lorategiak aitzurtu eta azak landatu zituzten, hortzetako pastaren tuboak eta sukaldeko olioa birziklatu zuten, boluntario lanean aritu ziren soldaduei laguntzeko zentroetan, etxeak eta otorduak ezezagunekin partikatu zituzten, eta behar zenaz gain ez gastatzen ahalegindu ziren”.\nDavisen ustez II. Mundu Gerra izan zen AEBen historian egin den kanpaina berde masibo eta zabalena. Amerikarrek ez zituzten etxean jasan gerraren txikizioak –hil eta zauritu ugari bai fronte guztietan– baina hortzak estutu behar izan zituzten garaipen militarraren bila. Ordurako AEBetako gizartea bete-betean sartuta zegoen eredu kontsumista berrian, baina gerrak behartu zituen agintariak kanpaina egitera xahubidearen kontra eta kontserbatzearen alde.\nEstatuak berpiztu zituen, adibidez, “Victory Garden” famatuak, garaipen baratze edo ortuak. I. Mundu Gerran Wilson presidenteak sustatu zituen janari urritasuna erremediatzeko, eta 1929ko krisi handiaren ondoren berriro bultzatu zituzten, langabeziari irtenbidea eman nahian. Pearl Harborreko hondamendiaren ostean AEB berriro gerran sartu zirenean, Nekazaritza Departamenduak “Food Fights for Freedom” (Askatasunaren aldeko Janari Gudua) kanpaina antolatu zuen.\nEtxe Zuriaren aurreko lorategian 1943an barazkiak erein ziren, denen eredu. AEBetan 20 milioi ortuzain berri saiatu zen lan berean, eta bertako beharren %30-40 horietan ekoiztu zen, benetako nekazarien fruituak Britainia Handira edo Errusiara bidali ahal izateko.\nHiri barruko baratze haiek famatu egin ziren. John Malcolm Brinnin poeta eta kritiko famatuak The Garden is Political poema liburua idatzi zuen, eta bertan goraipatzen zituen “internazionalismo alorrak”. Boy Scout, sindikatu eta elkarteen artean milaka lur mutur itsusi eta abandonatu bihurtu zituzten auzo baratze, inguruko gaztetxoei ortuzain buruaski denaren harrotasuna eman zietenak. Chicagon bertan 400.000 eskola umek hartzen omen zuten parte “Garaipenerako Garbiketa” operazioetan.\n“Victory garden” kanpaina horiek, Mike Davisen iritzian, janari beharrak asetzetik harago iritsi nahi zuten. Hiriguneen ikuspegi berdeago bat bazen herrietako zabortegiak ortu bihurtu eta milaka irakasle baratzezain maisu bilakatzeko ahalegin hartan.\nAusteritatea hitz arrotza da\nII. Mundu Gerrak koroa kendu zion errege bati: ordurako iparramerikarren bizimoduan jainko bilakatu zen automobilari. Detroiteko kotxe fabrikak egokitu zituzten tankeak eta hegazkin militarrak egiteko. Gasolina murriztu egin zen, kautxoa berdin. Horiek gabe herritarren garraioa eromena bihurtu zenez, agintariek kanpainak egin zituzten gidariek beste oinezkoak har zitzaten beren autoetan.\nArrazionamendu garaiko eslogan bitxi horren berri eman digu Mike Davisek: “Autoan bakarrik zoazenean, Hitlerrekin zoaz!”. Hori entzunik, nola ez partekatu autoa... Gasolina ere autoak zeramatzan bidaiarien arabera banatzen zen zenbait lekutan. Auto-stop egitea sustatu zen. Propagandak herritarrei dei egiten zien bus geltokietan zain zeudenak etxera hurbildu zitzaten, soldaduak baldin baziren batez ere.\nGaldua zen garraiobide zahar bat berpiztu zen: zaldi-karroa. Hirietako auzo urrunetan bizi zirenen artean, batik bat. Hala ere, benetan modan jarri zena bizikleta izan zen, urte haietan –urrezko aro baten ondoren– desagertuz joan zena. Komunikabideek asko aipatu zuten Britainia Handiko langileak bonba alemanen artean bizikletaz zihoazela nor bere fabrikara. Pearl Harborrekoaren ostean, txirringa “garaipen bizikleta” bihurtu zen AEBetan, arma sekretuaren pareko kasik. “Ehunka milaka gerra-langilek –idatzi du Mike Davisek– beren haurrei kendu zizkieten bizikletak gizartearen zerbitzurako, eta hiriek eta auzoek ‘bike day’ ospatzen zuten. (...) Autoentzako gasolina urri zegoenez, familia askok bizikletaz egiten zituen oporrak”.\nDefentsa Zibileko Erakundeak (OCD, ingelesezko sigletan) beharrezkoa baizik ez erostea aholkatzen zuen, burubidez kontsumitzea, eta kontsumitzaileentzako informazio guneak ireki zituen, familietan elikadura, janarien kontserbazioa eta etxetresnen konponketa arinak nola egin irakasteko. OCDren idatzi eta afixetan –gerrak hala eskatzen zuelako– masa kontsumoaren balio sagaratuak hankaz gora jartzen ziren, hala nola modaren aldaketa arinak, itxuraren jainkotzea eta publizitatea, eta ordainetan, etxea zorrotz gobernatzen duen emakume mobilizatuaren irudia goraipatzen zuen.\nGerra batek eragiten duen larrialdiaren akuilukadaz, modak ere aldatu ziren, janzkien merkeagotze eta gehiago iraute aldera. Kontsumismoaren kritikarekin batera indartu omen ziren lanetan bezala janzkietan ere gizon eta emakumeen berdintasuna aldarrikatzen zuten proposamen erradikalagoak. Oro har luxua harrokeriaz erakustea gaizki ikusia zegoen. Aldiz, aberatsek beren etxeak eta lurrak armadaren beharretarako lagatzea publizitatu egiten zen.\nLaburbilduz, II. Mundu Gerran AEBetan lan asko egon zela eta austeritatea gailendu zitzaiela kontsumoari eta modari. Gerra hasierako nahasmenduaren ondoren, hiri eta herrietan bestelako bizimodua antolatu zen: auto gutxiagorekin, luxuak baztertuta, egunerokoari gehiago erreparatuz, bizikletan ibiliz, norbere edo auzoko baratzetik berdurak ekarriz, gutxiago bidaiatuz eta etxeari eta lagunarteari plazerra aurkituz. Pasatu zen gerra, eta laster indartu zen berriro kontsumismo eroa. Europan gerra ostea gogorragoa eta luzeagoa izan zen. Espainian zer esanik ez. Baina Mendebalde osoan berotu zen kontsumitu eta xahutzeko makina. Eta gaur arte. Hurrengo gerrak ondorio berak ekarriko ote ditu?


Koilara-emakumea (Femme cuillère), 1927 | Guggenheim Bilbao Museoa\n“Asko interesatzen zait artea, baina, senez, askoz ere gehiago egia […] Zenbat eta lan gehiago egin, orduan eta gehiago ikusten dut desberdin”.\n14 urte zituela, Alberto Giacomettik (1901–1966) Diego anaiaren bustoa zizelkatu zuen aitaren estudioan, eta, apur bat geroago, bere lehenengo olio-pintura egin zuen: Natura hila sagarrekin. 20 urterekin, Parisera joan zen, Émile-Antoine Bourdelle eskultorearekin Grande Chaumière akademian ikasteko. Bertan, lehenengo abangoardia artistikoen irakinaldi kulturalean hartu zuen parte, eta mendebaldekoak ez diren beste herri batzuetako ekoizpen artistikoa eta kultura grekoa ezagutu zituen.\n1925 eta 1965 artean, Giacomettiren ekoizpen artistikoa bat etorri zen modernitateko mugimenduekin: kubismoa, surrealismoa, abstrakzioa, eta berriz ere figuraziora itzultzea. Garai hartan, haren obrak espirituala den horretan sakondu zuen, giza figura gizakiaren sintesi sinboliko gisa erabilita. 1926an, Giacomettik arte afrikarrean jarri zuen arreta. Eragin hori ez zen berria aurreko belaunaldiko artista modernoentzat; besteak beste, Picasso eta Derain-entzat. Parisko Louvre museoan ikusi zituen Giacomettik Ziklade irletako estatua klasiko grekoak, eta horietan oinarrituta, eskulturaren eta planoaren arteko harremana aztertu zuen. Museo Etnografikora joaten zen askotan, eta abangoardiako aldizkariak irakurri ohi zituen; adibidez, Cahiers d’art eta Documents. Argitalpen horietan ikusten denez, garai hartan mendebaldekoa ez den artea zuten gustuko.\n1927an, eragin horiek Koilara-emakumea obran laburbildu ziren. Koilara-emakumea igeltsuan sortu zuen, eta, gero, brontzean moldatu; etapa honetako pieza monumentala da. Kubismoaren berezko geometria, arte afrikarreko forma estilizatuak eta Europako modernitatearen sinpletasun formala interpretatzen ditu pieza honetan Giacomettik. Eskulturak abdomen ahur handi bat du, emakumezkoen umetokia balitz bezala; Dan kultura afrikarreko koilara zeremonial antropomorfoetan inspiratuta dago, eta oparotasunari gorazarre egiten dio.\nMendebaldekoa ez den arteak eragin iraunkorra izan zuen Giacomettiren ekoizpenean; irudikapen naturalista eta akademikotik urruntzea ahalbidetu zion, eta interpretazio magikoz betetako giza figuraren ikuspegi totemikora eta irudikapenera hurbiltzea. Giacomettik koilara zeremonialen metafora ere aztertu zuen obra honetan.\nBehatu arretaz Alberto Giacomettiren obra hau. Zuen ustez, zer irudikatzen du eskultura honek? Zer iruditzen zaizue deigarria?\nKoilara-emakumea du izena. Zuen ustez, nola egiten dute bat izenak eta obrak? Alderdiren batean ez al datoz bat? Zer alderditan? Zer beste figura/pertsonaia irudika lezake? Izena aldatzerik bazenute, zein jarriko zeniokete?\nHartu kontuan ikuspegi praktikoa: koilara bat balitz, zer abantaila edo desabantaila izango lituzke koilara arrunt baten aldean? Nolakoak izango lirateke koilara horrekin egongo liratekeen labana eta sardexka? Marraztu egin ditzakezue; gero, gainerako ikaskideei erakutsi beharko diezue marrazkia. Zer antzekotasun eta desberdintasun daude zuen diseinuen artean?\nZuen ustez, zergatik lotu ditu artistak koilara baten forma eta emakume batena? Nola aldatuko litzateke eskultura gizon baten figura iradokiko balu?\n1920ko hamarkadaren erdialdetik, Giacometti eta beste artista asko (adibidez, Pablo Picasso, Man Ray eta Constantin Brancusi) liluratuta geratu ziren arte afrikarra ikertzen hasi zirenean. Sarean, bilatu artista horien obren irudiak; bilatzailean, idatzi artistaren izena eta “arte afrikarra”. Zuen ustez, zergatik ikertu nahi izan zituzten Europako artista horiek mendebaldekoak ez ziren herrietako adierazpen plastikoak? Zer ekarpen egiten die objektu afrikar horiek ezagutzeak beren praktika artistikoetarako? Nola zabaltzen ote ziren ideia horiek garaiko intelektualen artean?\nFigura hibrido bat egitea\nBanatu ikasgela bi taldetan. Talde bateko kide bakoitzak eguneroko objektu baten izena (sardexka, bihurkina, telefonoa, etab.) idatziko du paper txiki batean; eta bigarren taldeko kide bakoitzak, berriz, pertsonaia baten izena edo zeregin profesional bat (pailazoa, polizia, irakaslea, etab.). Ondoren, binaka, hartu ausaz objektu baten izena duen papertxo bat, eta zeregin bat edo pertsonaia baten izena duen beste bat.\nHorrela, artista surrealistek ere erabili zituzten ausazko metodoetan oinarrituta, figura hibrido bat sortu beharko duzue egokitu zaizkizuen bi hitzak erabilita. Horretarako, irudiak editatzeko programa informatiko bat erabil dezakezue; adibidez, Adobe Photoshop edo antzeko bat. Nahiago baduzue, fisikoki ere egin dezakezue, collage bat balitz bezala.\nAdibidez, laban-suhiltzaile bat, aulki-mediku bat edo lanpara-astronauta bat diseinatu beharko duzue. Zer ezaugarri izango dituzte pertsonaia histrioniko horiek? Nola lotuko dituzue zuen obran pertsonaiaren nortasunarekin erlazionatutako ezaugarriak (ausarta, aspergarria, barregarria, etab.) eta objektuaren ezaugarri fisikoak (gogorra, teknologikoa, egunerokoa, etab.)?\nPentsatu zuk duzun ezaugarri positibo batean eta nola irudikatu ahal izango zenukeen metaforikoki objektu batean. Sortu buztinezko eskultura bat eta pertsonaliza ezazu zure ustez positiboa den ezaugarri hori irudikatu ahal izan dezan.\nKubismoa: 1907an Frantzian sortutako mugimendu artistikoa; erabat hautsi zuen Errenazimendutik zetorren ikuspegi piktoriko tradizionalarekin. Pablo Picassok eta Georges Braque-k sortu zuten kubismoa, eta abangoardiako lehenengo mugimendua izan zen. Haren adierazle nagusiek irudi geometrikoak nabarmentzen dituzte beren pinturetan; lerroak eta gainazalak zatitzen dituzte, eta ezohiko ikuspegi askotarikoa hartzen dute.\nAbstrakzioa: forma artistikoak beregainak edo independenteak direla aldarrikatzen duen mugimendua, naturala dena edo objektuen kanpo-itxura irudikatzeko zeregin tradizionalaren aurrean. Abstrakzio-maila partziala edo absolutua izan daiteke.\nSurrealismoa: Frantzian sortutako literatura- eta arte-mugimendua. Haren lehenengo manifestua André Breton poeta eta kritikariak idatzi zuen, 1924an. Inkontzienteak sortze-jardueran duen eginkizuna nabarmentzen du korronte honek. 1917an, Guillaume Apollinaire poetak, mugimenduaren aitzindariak, surrealismo hitza sortu zuen, irudizkoa eta irrazionala denaren bulkada psikikotik abiatuta erreala dena gainditu nahi hori azaltzeko.\nFigurazioa: kopiatuta edo antzekotasun bisuala bilatuta errealitatea imitatzen saiatzen den estilo artistikoa.


naiz: agenda - ‘Högeitavat’\nBilboko La Fundicion aretoak Iñigo Astiz eta Mikel Ayerberen ‘Högeitavat’ ikuskizuna eskainiko du martxaren 26an, 20:00etan.\nPoesia eta performacea uztartzen ditu eta Iñigo Astiz idazlearen ‘Analfabetoa’ liburuko testua du oinarri, «mende honen mamuei eta itxaropenerako zantzuei eskainitako poema irakurketa eszenikoa» osatuz.\nIñigo Astiz (Iruñea, 1985) idazlea ‘Baita hondakinak ere’ eta ‘Analfabetoa’ poema liburuen egilea da, ‘Kixotenean’ kronika liburua eta ‘Joemak eta polasak’ ume eta gazteentzako poesia lanez gain.\nMikel Ayerbek (Azpeitia, 1980) Gasteizko Letren fakultatean euskal literatura irakasten du. Gerra Zibilaren eta egungo gatazka sozio-politikoen inguruko ipuinak biltzen dituen ‘Our Wars: short fiction on Basque Conflics’ liburuaren egilea da.\nCalle de Francisco Maciá, 1-3


La muerte pasa en ambulancias blancas — Eibar.ORG | Eibarko peoria\nHemen zaude: Hasiera / Blogak / Garagoittiko Orakulua / La muerte pasa en ambulancias blancas\norakulua 2005/04/26 04:05\nBarriro be herri benemerito honetan, Zaragozan. Biharbada Mexico DF bateko biztanliarendako ezebeza izango dok, baina neuretako, herri txiki bateko parakaidista honendako, hiri oso haundixa dok. Baina neuri afektatzen dabena, edo nere kuriosidade gehixena pizten dabena ez da tamainua, edo raskazieluak. Ni jentiari begira geratzen nauk. Zaragozako Torrero auzuan bizi dok Pablo nere lagun terror-nudistia, eta haren etxian geratzen nauk. Torrero bihargiñen auzua dok, etxe baju xamarrak, eta herri txikiko girua jagok. Hamendik oinez juaten nauk goizero eskolara ordu erdiko bidia eginda, eta zentrotik zihar sarri ibiltzen nauk, oinez beti. Ez juat esango New Yorkeko despersonalizaziñua eta alkar-ez-ezagutzia dagoanik hamen: taberna batera sartzian, errez somatzen da bezero batzu eta zerbitzarixaren arteko konplizidadia, adibidez. Erreza dok hamen errelaziñua, konfidantzia. Ez dok hiri haundi-haundixa be.\nBaina nere kaleko ibilbidietan jentiari begira noia. Leku danetan moduan, herri haundi nahiz txiki, bakoitzaren begixen atzian istorixa ezkutu bat jagok. Itzelezko dramak batzu, inozentzixaren zorixona bestiak, bizitza gris ittogarrixa askorek...\nHortan nabillela, anbulantzixak pasatzen dittuk Gran Via'n zihar: ni, no, ni, no, ni, no... Beti dabiz anbulantzixak, gora eta behera. Han doiaz alamedatik urrintzen, pertsona baten azken hatsa barruan daukela. Eta jentiarendako normala da, ¡hainbeste pasatzen dittuk!\nZirrara bat sentidu, eta aurrera noia oihanian. Exploradore bat naiz.\netiketak: zaragoza, parakaidistiarenak


Telebista ikusi iPad-ean | Consumer\nTelebista ikusi iPad-ean\nHainbat plataforma, aplikazio eta hargailu daude zuzeneko telebista ikusteko iPad-ean, Apple-ren tabletan\nKontsumo-joerak telebistakoa azken urteetan aldatu egin dira, erabiltzaileak ez baitira aldatzen telebista bakarrean zuzenean ikusteko aukera ematen dute pantaila. Ordenagailua eta gailu eramangarriak ere ikus-entzunezko edukietara sartzeko bide berriak bihurtu dira, eta kate nagusiek badakite. Hori dela eta, orain pantaila eta forma berriei euskarria ematera bideratzen dira. kontsumoa. Logikoa denez, tableta iPad , salmenta-bolumena gaitasuna, helburu nagusietako bat da.\nApple-k garatutako tableta da iOS sistema eragile mugikorra\nez da bateragarria multimedia-erreprodukzioko teknologiarekin\nInterneteko bideorik erabilienetako bat\nstreaminga edo eskaripekoa. Horregatik, plataforma batzuk ez dira\ngailu honekin bateragarriak. Web orriak bakarrik dira\nedukia beste bideo-formatu batean emititzen dutela\nflash-aren ordezkoa, eta hori egiten dute dagoeneko\nplataformak, adibidez, Youtube.\nTelebistako web orri guztiak ez daude prestatuta programazioa zuzenean iPad batetik ikusteko, baina iPhone-rako aplikazioak dituzte, tabletarekin bateragarriak direnak.\ngomendagarria da bideoak streaming-ean ikustea, WiFi konexio baten bidez edo\nbenetako datu-tarifa finkoa izatea -muga ez duena\nbanda-zabalera kontsumo handia dagoenean,\n3G konexioa duen modeloa. Bideo-datuen kontsumoa\nbeste jarduera batzuetan baino askoz handiagoa, eta hileko muga oso azkar gastatzeko arriskua dago.\nEz web orri guztiak\nprogramazioa zuzenean ikusteko prestatuta daude\niPad batetik, baina iPhone-rako aplikazio hauek dituzte:\ntabletarekin ere bateragarriak dira, hala nola RTVEren eta La Sextaren kasuan. Antena 3ek\niPad-ekin bateragarria den web orria, serie guztiak eta programa osoak eskariaren arabera ikusteko aukera ematen duena.\n(e)ko denda espezifikoan\niPad-erako aplikazioak, aplikazioa\nStore, zerbitzu ugari izan arren\ntelebista streaming bidez ikusteko, bai\nordainketak eta doakoak, oro har, kalitate txikikoak dira, bai\nbideoaren tamaina eta euskarri duen softwarea, askotan, ezegonkorregia da.\nEzegonkortasun horren arrazoia hau da:\naplikazio hauetako askok\ntelebista-kateek duten streaming-a\nInternet, ingurunean txertatzeko. Horretarako,\nseinalearen kodetze berria, formatu batera egokitzeko\niPad-ekin bateragarria da, eta horrek informazioa galtzea dakar\neta irudiaren kalitatea.\nLortzen dituzten seinaleak\naplikazio gehienak telebista orokorretakoak dira, batzuk\ngaiak eta beste toki batzuk. Eskuragarri dauden zerbitzu guztien artean,\nApp Store dendak theChanner nabarmentzen du,\nnon telebista-kanal batzuetara sar daitekeen\ngeneralistak Espainian, hala nola La1, Antena 3, La Sexta, Teledeporte,\nTV3 edo Intereconomía. Doako aplikazioa da, eta kontuan hartzen du\nezaugarri sozialak dituztenak kanalak iruzkintzeko, eta\ngero iritziak sare sozialetan partekatzea.\nnazioarteko orotarikoak, udatik, BBCk\niPad-erako aplikazioaren bertsioa, BBC izenekoa.\niPlayer, lehen aldiz Erreinutik kanpo erabili ahal izango dena\nBatua. Aplikazio honek hilean zazpi euroko kostua du, edo\n65 euro urtean, aukera zabala\ntelebista honetako programak, eta gero ikusteko gorde nahi direnak hautatu. Emaitza da ez dela beharrezkoa Internetera konektatuta egotea hauek ikusi ahal izateko\nedukiak, baldin eta lehen erabiltzaileak deskargatu baditu\nurria, Canal +\nEspainiak Canal+ marka du\nYOMVI, taldeko kanal guztietara sartzeko\nera guztietako plataformak, hala nola ordenagailuak, telefono mugikorrak eta\ntabletak streaming bidez.\nKanal horiek doan sar daitezke satelitearen abonatuentzat\nCanal +(e)koa, baita\nproduktu hauek zure ordenagailutik. Kasu honetan,\nhilean 10,95 euroko kostua duen ordainketa-zerbitzua.\nIkusteko web orria\nstreaming bidezko telebista, iPad es Filmon-erako egokitutako formatuan,\nZerbitzu honen bidez, kanal-mota bat hauta daiteke\nmundu osoko nazioarteko orokorrak eta gaikakoak, hala nola\nBBC, CNN, Al-Jazeera edo TVE. Telebistetan eskaintza handiagoa dute\ngaztelania bezalako beste hizkuntza batzuetan baino estuagoak.\nTDT hargailuak iPad-erako\nBeste aukera bat da hartzaile bat TDT, iPad-ekin bateragarria. Kasu honetan, irtenbide bat El Gato enpresa estatubatuarrak aurkeztua da, Tivizen izenekoa. LTD hargailu eramangarri batek eta iPad-erako aplikazioa. Hartzailea lurreko telebista digitalaren seinalea eta streaming bidez bidali erabiltzailearen wifi sare lokalaren barruan, tableta. Haririk gabeko konexio bat erabilgarri ez baduzu: banda zabala, hartzaileak berak wifi seinale bat igor dezake zein konektatu behar da iPad? Irtenbide horrek 130 euroko kostua du euro.\nBestalde, Belkinek Katuaren antzeko soluzioa. Zure Tizi gailua WiFi seinale bat sortzen duen LTD hartzailea da. Apple-ren gailuak konekta daitezke, hala nola iPad, iPhone eta Mac ordenagailuak, dagokion aplikazioa instalatu ondoren seinalera sartzeko. El Gato ekoizleak ere baditu LTD hargailu eramangarri bat orientatua iPad 2ra . Hargailu hori 30 pineko dock-ean konektatzen da (e)tik iPad 2 eta aplikazio bat du, programazioa. Horrela, Interneteko konexioa behar da.\napple ipad-eu LTD telebista


PSE: 'Manifestazioa kaltegarria da elkarbizitza politikorako'\nRadio Euskadiko elkarrizketa\nLaura Garrido PPko legebiltzarkideak "agertoki berri batean gaudela" onartu du, baino "ETAk aktibo" jarraitzen duela gogoratu du.\nTxarli Prieto, Arabako PSE-EEko idazkari nagusia. Argazkia: EITB\nArratsaldean egingo den "Bilboko manifestazioa bezalako martxak" kaltegarriak dira "elkarbizitza, birgizarteratze eta tolerantzia politika baterako", adierazi du Txarli Prieto Arabako PSE-EEko idazkari nagusiak. Gainera, batzuentzat lehentasuna "elkarbizitza finkatzea" den bitartean, beste batzuentzat "amnistiaren antzeko zerbait eskatzeko martxa kolektiboak egitea" dela esan du.\nRadio Euskadin egin ditu Prietok adierazpen hauek eta aro berri honen gakoak "ETAri behin betiko desagertzeko" eskatzea dela berretsi du, "oraindik zintzilik dagoelako".\nZentzu honetan, ETAk berriz ere "agertoki politikoan" atera nahi duela esan du, presoei barkamena ez eskatzeko esanez.\nBestalde, Ricardo Gatzagaetxeberria EAJko legebiltzarkideak esan du Bilboko manifestazioa, ezker abertzaleak urtero egiten duena dela eta "naturaltasunez" ikusi behar dela adierazi du. Egoera politiko ezberdin batean gaudela gogoratu du eta ezker abertzaleak pauso garrantzitsuak eman beharko lituzkeela gaineratu du, baita kartzela politikak oinarrizko eskubideak errespetatu beharko lituzkeela ere.\nGobernu "popularrak" legea beteko duela esan du Laura Garrido PPko legebiltzarkideak, eta "agertoki berri batean gaudela" onartu duen arren, "ETAk aktibo" jarraitzen duela gogoratu du eta "ezker abertzaleko askok ez dute indarkeria gaitzetsi", gaineratu du.\nHorren ustez, larunbat honetako manifestazioa "betikoa da" eta aldarrikapenak "betikoak dira". "Presoak presoak dira, nahiz eta betikoentzat heroiak direla ematen duen. Kartzela politika banaka ezarriko da eta amnistia ez da inolaz ere emango", gaineratu du.\nDani Maeztu Aralarreko legebiltzarkidearen hitzetan, "aro berri bat bizi dugu". "Borroka armatua zegoen bitartean kartzela politika era zehatz batean" erabiltzen zela esan du, izan ere "Estatuko ordezkariek beraiek bertan esaten dutenez, politika zapaltzaile gisa erabili izan da".\n"Aro berri batean bagaude, gai honetan aurrerapausoak ere eman behar dira, eta ez soilik legediak egun esaten duenarekin; zigorren hiru laurdenak bete dituztenak edo gaixo dauden presoak kaleratzea ahalbidetuz ere bai. Zentzu honetan, gizarte mobilizazioa beharrezkoa da", adierazi du.


Aroztegiaren inguruan Geroa Bairen jarrera salatu du Baztango EHBilduk - Baztan - Erran.eus\nAroztegiaren inguruan Geroa Bairen jarrera salatu du Baztango EHBilduk\nTtipi-Ttapa 2016-04-05 10:14\nBaztango etorkizuna balditzatzen duen horrelako proiektuari buruz herritar guztien iritzia emateko eskubidea aldarrikatuko du\nAroztegiako proiektuaren inguruan eztabaidaren muina erraza dela uste du Baztango EHBilduk: inposizioa edo herriari galdegitea. Eta horren aitzinean, Geroa Bai non dagoen galdetzen du. Modu berean, «zentzuzkotasuna eta neurrizkotasuna eta demokrazia gehiago» eskatu du EH Bilduk.\nEH Bilduren oharrak dioenez, «Geroa Baik Aroztegiko gaian duen itsukeri eta temazukeria ez da ulertzen ahal. Gaiari zentzuzko konponbidea eman beharrean, demokrazian sakondu beharrean, kaskarturik ageri dira, baztandarrei hitza emateko entzungor, Baztanen alferreko tentsioa sortuz». Baztango EH Bilduk koalizioko eta gobernuko arduradunei arduraz jokatzeko deia egin nahi die, «ez dezatela tenkatzen segi, arrazoibidez aritu daitezela, inposizioak utzi eta herritarrei galdetzeko aukera eman dezatela».\nAlta, legealdia hasiz gero, Geroa Bai modurik axolagabeenean ari dela uste du Baztango EH Bilduk: «abuzturako oraingo alkatea gaitzesteko mozioa bideratu zuen, Batzar Nagusiaren erabakia betez gobernuaren aitzinean PSIS gelditzeko errekerimendua aurkezteagatik; bilkura berean, Garbiñe Elizegi lehengo alkateari, proiektua pelotazoa zela errateagatik Palacio de Aroztegia promotorak paratutako salaketaren eta 30.000 euroko kalteordain eskaeraren aitzinean, babesa ez ematea erabaki zuten. Urte zahar bezperan gobernuak PSIS iruzurtia gelditzeko eskatuz Batzar Nagusiak egindako eskaera ez onartzea erabaki zuen eta, gehiago ez luzatzeko, azkeneko Batzar Nagusiaren aitzinttoan, gai-ordena hetsirik zegoela, Nafarroako Gobernuak inork eskatu gabe eta inon onartu gabeko galdeketari buruzko txostena igorri zuen. Horren guztiaren ginda aipatu Batzar Nagusian Geroa Baiko zinegotzia galdeketaren aurka agertu zen bakarra izan zela, 21 batzarkide alde agertu baitziren eta 6 abstentzio. Eta, hori, oraingo alkatearen kontrako gaizki erran guztiak ez aipatzeagatik».\nBaztango etorkizuna baldintzatuko duen horrelako proiektuari buruz herritar guztiek iritzia emateko eskubidea aldarrikatu du Baztango EH Bilduk. «Hala, Lekarozko herriaren eskuzabaltasuna aitortu nahi dugu, zeren kaltetutako herria beraiena izanagatik eta 2009an egindako galdeketan proiektuaren aurka agertuagatik, joan den otsailean galdeketa Baztan guztian egiteko erabakia hartu baitzuten».


Hauteskunde Legearen erreforma perbertsio demokratiko itzela dela salatu du EAk | EA - Eusko Alkartasuna\nHasiera » Gaurkotasuna » Hauteskunde Legearen erreforma perbertsio demokratiko itzela dela salatu du EAk\nHauteskunde Legearen erreforma perbertsio demokratiko itzela dela salatu du EAk\nArgitaratua honek egina: Prentsa Bulegoa data Uzt 25, 2012 honetan: Gaurkotasuna\nZilegitasun demokratikorik ez duten aitzakien bidez herri honen errealitate soziala eraldatu nahi izatea leporatu dio Ikerne Badiolak espainiar Gobernuari.\nIkerne Badiola EAko Komunikazio idazkaria espainiar Gobernuak proposatu duen Hauteskunde Legearen erreformaren aurka azaldu da, “perbertsio demokratiko itzela” delako. Bere iritziz, Rajoyren Gobernuak “herri honen errealitate soziala eraldatu nahi du zilegitasun demokratikorik ez duten aitzakien bidez”.\nEAko buruzagiak erantsi du Madrilek ez duela onartzen Euskal Herrian ireki den agertoki politiko berria; independentistok bat egin dugula eta gehiengoa izango garela dakite, eta ez dute errealitate politiko hori onartzen”. Hori dela eta, salatu du, “inolako kutsu demokratikorik ez duten formulak asmatzen dituzte eta agerian uzten dute oso urduri daudela eta gatazka politikoaren konponbideari heltzeko adorea falta zaiela”.


Zuzenbide sozialista - Wikipedia, entziklopedia askea.\nZuzenbide sozialista, zentzu hertsian, estatu sozialistek ezarritako ordenamendu juridikoari deritzo. Zentzu zabalean, ordea, sozialismoaren doktrina politikoa jarraitzen duten ordenamendu juridikoei egiten die erreferentzia.\n1 Zuzenbide sozialista zentzu zabalean\n2 Zuzenbide sozialista zentzu hertsian\n2.1 Sobietar zuzenbidea\n2.2 Zuzenbide txinatar sozialista\n2.3 Zuzenbide kubatar komunista\nZuzenbide sozialista zentzu zabalean[aldatu | aldatu iturburu kodea]\nZuzenbide sozialistaren zentzu zabalean, berriz, herrialde kapitalisten ordenamendu juridikoetan integratu diren adar, instituzio eta printzipio juridiko jakin batzuk ditugu. Esaterako, langileriaren zuzenbidea eta langileriaren eskubideak, “in dubio pro operario” printzipioa, zuzenbide sindikala, kontratazio kolektiboa, lan-istripuetan nagusiaren erantzukizun objektiboa, justizia sozialaren nozioa, konstituzionalismo soziala eta bigarren belaunaldiko giza eskubideak, langilearen eta enpresariaren arteko kogestioa eta langileek autogestionatutako enpresak, enpresen desjabetze eta nazionalizazioari buruzko arauak. Zuzenbide kooperatibista ere oso lotuta dago zuzenbide sozialistarekin, zentzu zabalean.\nZuzenbide sozialista zentzu hertsian[aldatu | aldatu iturburu kodea]\nZentsu hertsiko zuzenbide sozialistaren barruan, estatu sozialistetako printzipio eta sistema juridikoak aurkitzen ditugu.\nEstatu sozialista gehienetan onarturiko sistema juridikoak, ideologia marxista leninistan oinarritzen dira.\nMundu kapitalistaren sistema juridiko gehienak, jabetza pribatua babesten saiatu dira. Sistema juridiko sozialistek, berriz, ekoizpen bideetan oinarritzen dute jabetza banatzeko eta zehazteko modua. Ekoizpen bideek ongizate orokorrera bideratuta egon behar dute eta eta euren titulartasuna, estatuak edo erkidegoak izango du. Autogestionatuak ere izan daitezke. Sistema juridiko sozialista askok, jabetzarekiko eta honen banaketarako azpisistemak ezartzen dituzte, kooperatibismoaren printzipioetan oinarriturik. Horren adibide bat ``koljoses´´ izeneko azpisistema sobietikoa litzateke, adibidez.\nEstatu sozialistetan, jabetza pribatua existitzen ez dela pentsatzen den arren, hori ez da egia. Sistema guztiek jabetza pertsonalaren figura barneratzen dute. Horrela gertatzen da, adibidez, Txinako zuzenbide komunista modernoarekin.\nSistema juridiko sozialista, Guda Hotza baino lehen, estatu sozialistetan ezarrita zegoen. Hala ere, hainbat adituk uste dute praktikan parekotasun gehiegi zeukatela sistema horiek sistema kapitalistekin.\nSobietar zuzenbidea[aldatu | aldatu iturburu kodea]\nZuzenbide sozialistaren lehen sistema sobietar zuzenbidea izan zen. 1917ko Errusiar Iraultzaren ondoren, Sobietar Batasuneko legegile eta juristek garatu zuten, bai teorikoki, baita praktikoki ere. Jurista nabarmenen artean Pēteris Stučka, Evgeny Pasukanis eta Andréi Vyshinski ditugu, besteak beste.\nSobietar zuzenbidea, beraz, herrialde komunisten ordenamendu juridikoen garapenerako oinarria izan zen. Hala ere, zenbait kasutan, sobietar zuzenbidetik aldendu ziren, eta sistema desberdinak sortu (Txinan eta Jugoslavian, adibidez).\nAmaitzeko, beharrezkoa da ordenamendu juridiko sozialistaren ekarpena azpimarratzea. Izan ere, aditu askoren ustez, balioak, justizia eta berdintasuna lortzeko sistema eredugarriena izan zen.\nZuzenbide txinatar sozialista[aldatu | aldatu iturburu kodea]\nTxina sozialistaren sistema juridikoak ezaugarri bereziak ditu, batez ere, 1978tik aurrera egindako erreforma juridiko ekonomikoei erreparatuz gero. Alde batetik, sistema juridiko zaharrenetako batetik dator, Txina inperialeko sistema juridikotik alegia. Txinatar zuzenbidea, batez ere, bere zorroztasun penalagatik eta epaileei utzitako malgutasunagatik da ezaguna. Beste alde batetik, Txinak erabakitako merkatu sistema sozialistak inbertsioei bermea ematen dien legeria bat garatu du, zuzenbide anglosaxoiaren equity printzipioan oinarrituz.\nHistorikoki, txinatar zuzenbidea Faren (lege idatzia) eta Liren (erritua) arteko tentsioan oinarritu da. Dinamika hori, hasierako hamarkadetan leundu arren, berpiztu egin da 1978ko erreformez geroztik.\nSistema juridiko honen bereizgarri nagusietako bat subjektu ahulenaren aurrean indartsuena babestea da, eta, horrela, negozioen efikazia bultzatzea.Txinako ondarezko sistema juridikoa ekoizpen bideen jabetza kolektiboan oinarritzen da; baina, aldi berean, inbertsio pribatuak bermatzen ditu eta horiekiko 70 urteko usufruktu eskubidea ezartzen du: ondorengotza objektu gisa utz daiteke inbertsioa. 1999an, konstituzio erreforma batek ekonomian jabetza propietatea egon zitekeela aitortu zuen, eta, aldi berean, nekazarientzat landen usufruktu eskubidea ezarri.\nTxinak, bestalde, korrupzioarekiko penalizazio sistema oso eraginkor eta gogorra dauka, non Alderdi Komunista botere judizial gisa aritzen baita. Indarrean dagoen konstituzioa 1954koa da, 1982an sartutako 31 zuzenketarekin. Sistema demokratiko parlamentarioa dauka, non herriak baitu boterea eta non herria parlamentu nazionalean ordezkaturik baitago. Txinako Alderdi Komunistaz gain beste zortzi alderdi badira, baina Alderdi Komunistaren autoritatea onartu behar dute eta, beraz, sinbolikoak dira.\n1980an eginiko erreformek botere judizialaren eta abokatuaren lanbidearen indartze eta birbalioeste bat ekarri zuten. Txinako abokatuak, "Txina osoko abokatuak" deritzon elkarte nazional batean antolaturik daude eta ordainsari finkoa dute. Prozesu penalean, epaileek legeari jarraitu behar diote zorroztasunez, eta prozesu zibilean epaileak baimenduta daude analogia erabiltzeko.\nZuzenbide kubatar komunista[aldatu | aldatu iturburu kodea]\nKuban zuzenbideak, nahiz eta ideia marxista-leninistetan inspiratua egon, estruktura kontinental indartsua mantentzen du, Sozialismo Errealaren beste estatu batzuekin alderatuta. Horren arrazoia, faktore kulturalean oinarritzen da, non akademiak eta jarduera legegileak gogor eutsi batzioten sobietar kontzeptu juridiko eskematikoak gehitzeari. Bestalde, zuzenbide erromatar frantsesaren estruktura formalak jarraitu eta sobietar zuzenbidearen tesi eta kategoriarekin nahastu zen. Ekoizpen bideen gaineko jabetza estatala ezarri zen; baina, Sobietar Batasunaren desegitearekin, erreforma batzuk egitera behartuta egon da, eta jabetza mistoa onartu da. Gainera, beti bermatu da jabetza pertsonalerako eskubidea (jabetza pribatuaren aldaera bat, baina eskala txikiago batean).\nGurtzeko askatasuna dago, eta kultu eta prozesioak onartzen dira herrialde guztian. Hala ere, eskola guztiak laikoak dira eta haien barruan jarduera erlijiosoa guztiz debekatuta dago.\nHauteskundeak bost urterik behin egiten dira eta presidentea zeharkako moduan aukeratzen da. Prozesua, aurre hautagaiekin hasten da. Bilerak egiten dira auzoz auzo eta 16 urtetik gorakoek parte har dezakete. Bozka publikoa da. Behin maila desberdinetako hautagaiak aukeratuta, bozketa unibertsal, aske eta sekretua egiten da. Asanblada Nazionalerako aukeratuak izan direnak saio publiko batean bildu eta Estatu Kontseilua aukeratzen dute (non presidente bat, lehenengo presidenteordea eta bost presidenteorde aukeratzen baitira), eta Errepublikako gobernua eratzen da.\nAlderdi komunista da legezkoa den alderdi bakarra. Hala ere, alderdi horrek debekatuta dauka kanpaina egitea edota hautagaiak proposatzea.\n↑ «Derecho chino - Google Search» www.google.com.ar (Noiz kontsultatua: 2018-12-20).\n↑ Renzo., Cavalieri,. (1999). La legge e il rito : lineamenti di storia del diritto cinese. Angeli ISBN 8846416317. PMC 799203021. (Noiz kontsultatua: 2018-12-20).\n↑ (Gaztelaniaz) Clarín.com. «China consagró el derecho a la propiedad privada» www.clarin.com (Noiz kontsultatua: 2018-12-20).\nZuzenbidea herrialdearen arabera


Posted at 13:33h in Aurrekoa, Endesa Liga\tby\tGBC\nAurreko asteko atsedenaldiaren ondoren, Gipuzkoa Basket berriro lehiatuko da igande honetan Unicaja Malagaren etxean. Marcelo Nicolaren taldea astebete gehiago izan du partida prestatzeko, eta horri buruz hau esaten zuen “lan egiteko denbora izan dugu, azken partidaren aurreko 15 egunetan ez genuen aukerarik izan, hainbat bidai, eta hainbeste partida, bi astetan 5 partida izan genituen. Zelaian lan egiteko, entrenatzeko eta xehetasunak zuzentzeko aukera eman digu. Hobetzen jarraitu eta batzen jarraitu”.\nTaldeak ezingo du Magarityrekin kontatu, sorbaldan lesio bat izan duelako, “Will jokalariak tiratzaile ireki baten dimentsioa ematen digu, beste alternatiba batzuekin ordezkatu behar dugu, eta, beti esan dudan bezala, norbaitek huts egiten duenean, besteek aurrera egin behar dute”.\nAurrez aurre Unicaja Malaga egongo da. Luis Casimirorenak taulako zortzigarren postuan daude, 5 garaipen eta 4 porrotekin. Nicolak aurkariarengandik nabarmentzen zuen: “talentu handia du kanpoko jokalarietan, eta gaitasun handia du batak bestearen aurka eraso eta saskiratzeak egiteko eta erabakiak bere kabuz hartzeko”. Gainera, partidari buruz ere hitz egiten zuen “nire taldea ahalik eta denbora gehienean eta partida osoan lehiatzea espero dut. Kontzentratuta egotea eta, batez ere, distantzia handiko break egiten dizkiguten egoera horiek kontrolatzea”.


Gauzak direna balira - Irutxuloko Hitza : Irutxuloko Hitza\nJoseba Sarrionandiak atera berri duen liburuaren izenburua da. Ohi bezala, Durangoko azokaren inguruan argitaratu du Pamiela argitaletxeak. Ohi bezala, interesgarria da liburua, narrazioz osatua, erudizioz betea sinestezineko moduan.\nSarriren liburuak gustuko badituzu, hau ere zure bilduman sartzeko modukoa da. Aipatzen diren edo lantzen diren gai nagusienak hauek dira:\nKataluniako historiari lotutako kontuak, bai gerra zibilaren garaikoak eta bai berriak. Erdi Europako literatura, batez ere alemaniarra eta txekiarra eta bigarren mundu gerraren garaian kokatzen dena, eta ondorengo urteetan ere bai. Garai eta leku horietako literatura aztertzen du; Kubako exiliatuak eta bertako kontu anitz, Galiziako Castelao nagusiki eta Kuban bizi izan diren euskaldunen bizitza ere kontatzen du. Grezia klasikoko filosofo nagusien pentsamenduaren berri ere ematen du (Sokrate, Platon, Aristotele); Isonimia (legearekiko eskubide berdintasuna); Isegoria (adierazpen askatasuna); Isomoiria (lurra hiritarren artean ondo banatzea) eta Isotimia(kargu publikoa izateko edozein herritarren eskubide berdintasuna) eta hitz greko hauen esanahia ere adierazten du. Kanibalismoaren inguruan azterketa historikoa egiten du.\nEsklabismoaren inguruko kontakizunak, non euskaldunak, donostiarrak barne, agertzen diren. Euskal literaturako pertsonaia ezagun batzuen inguruan ere egiten ditu adierazpen bitxiak. Lur eta ondasun komunalen inguruan ere egiten ditu hausnarketak.\nBueno, ikusten duzuen bezala, bere liburu hau, aurrekoak bezala, gai askorekin dator. Erudizio izugarria barreiatzen da liburuan zehar, lehen esan moduan. Honela diote amaiera aldean agertzen diren bi testu labur hauek:\n-Zenbat genero daude literaturan?\n– Hiru: saiakera eta eleberria.\n– Zein da diferentzia?\n– Saiakerak orrialde bakoitza orrialdepeko hiru-lau ohar ditu. Oharrik ez duena eleberria deitzen da.\n-Eta hirugarren generoa zein da?\nLibreak garela sinestarazi behar digute, esklabotzaren kontra errebela ez gaitezen.\nGobernatzen dugula sinestarazten digute, gobernatuak izatea onar dezagun.\nPandemia garai honetan denbora libre gehiago dugu etxean egoteko, bada hona hemen denbora pasatzeko modu bat. On egin!


Heike Freire, "Berdez hezi" liburuaren egilea | Consumer\nHeike Freire, “Berdez hezi” liburuaren egilea\nHaurrak arrisku handiagoa dute etxean naturan baino\nIrudia: Heike Freire\nEtxean, haurtzaindegietan, ezer berderik gabeko ikastetxeetan itxitako haurrak. Emaitza: arriskuei aurre egiten ez dakiten haur babestuak, osasun txarragoarekin eta estres, obesitate, depresio edo hiperaktibitate handiagoarekin. Halaxe dio Heike Freirek, “Berdez hezi” liburuaren egileak. Psikologo eta filosofo honek defendatzen du umeek “basatitasun” apur bat behar dutela egunero, eskuak lokatzez zikindu edo zuhaitz batera igo, eta gurasoei dei egiten die beren seme-alaben berezko joeraren alde egin dezaten, baita etxearen ondoan ere: txoriak entzun, loreak ikusi, ikertu, behatu. “Haurrek eta naturak elkar behar dute”, dio Freirek.\nBere liburuan dio haurrak, gizarteko gainerakoak bezala, naturari bizkar emanda bizi direla.\n“Mundu artifiziala, abstraktua sortu diegu umeei”Mundu artifiziala, abstraktua sortu diegu. Eskolan, loreak, animaliak, plastikozkoak dira. Niretzat, berdez heztea naturarekiko lotura erreala berreskuratzea da, eta naturak haurrak ere behar dituela onartzea. Ingurumen-hezkuntzaren adibide gisa haurrei ordenagailuaren aurrean naturarekin lotutako gaiak aurkeztea okerra da.\nTeknologia txarra da?\nGauza askotarako balio du, baina ez funtsezkora iristeko. Haurrek harreman zuzena behar dute, lore baten usaina, ardi baten ukimena eta abar. Ondoren, Internet erabil dezakete informazioa zabaltzeko edo beste mundu batzuk ezagutzeko. Baina lehen kontaktua ezin da ordenagailu bidez egin.\n“Haurrei beren hiria nola hobetuko litzatekeen galdetzen zaienean, berdeguneak eskatzen dituzte”Eskolan, familian eta hirian gauza txiki asko egin daitezke egunero, haurrek gauzekin benetako harreman hori izan dezaten. Ez da beharrezkoa naturgune handi batera joatea. Gainera, gaur egun ia dena da hiria. Horregatik, AEBetako hirigile batek dioenez, hirian natura berrezarri behar dugu. Haurrei beren hiria nola hobetuko litzatekeen galdetzen zaienean, berdeguneak eskatzen dituzte.\nZer abantaila ditu “berdez hezteak”?\nGaur egun, haurtzaroko arazo asko, hala nola estresa, obesitatea, depresioa edo hiperaktibitatea, naturarekin harremanik ez egoteagatik gerta daitezke. Hainbat ikerketaren arabera, aire zabalean denbora gehien ematen duten haurrak hauek dira:\nItxitako haurtzaindegietara doazenek baino osasun hobea dute eta gaixo gutxiago erortzen dira.\nMugimengaratzen dituzte, eta hori oinarrizkoa da beste garapen mental, kognitibo, hizkuntza eta abarretarako.\nEskola-jazarpeneko, bullyingeko edo gatazkakortasuneko arazo gutxiago izaten dituzte espazio irekietan daudenean, nahiz eta berdeak izan beharrik ez izan.\nKontzentratzeko gaitasuna gehiago garatzen dute. Ikusi da TDAHko arazoak (arreta-defizitaren eta hiperaktibitatearen nahastea) dituzten haurrei laguntzen diela. Haurren arreta-arazo asko hiper estimulatuak direlako gertatzen dira. Kolore, argi eta soinu zaratatsuko jostailuak dituzte, eta natura, berriz, leunagoa. Horregatik, kontsumo arduratsura ere gonbidatuko nuke. Haurrak ez ditugu gauzez betetzen.\nGaur egungo haurrek kontzientzia ekologiko txikiagoa dute?\n“Gaur egun, haurtzaroko arazo asko naturarekiko harremanik ezagatik izan daitezke”Txikitatik haurrek naturarekiko berezko erakarpena dute. Baina “basakeria” pixka bat behar dute, eskuak lokatzez zikintzea, zuhaitz batera igotzea, etab., eta galtzen ari dira, nahiz eta eskaini orduko gozatzen duten.\nEz al da kontraesana naturarekiko errespetua irakastea eta haurrak “basatiak” izatea?\nNatura zaindu egin behar da, egia da, baina haurrei transmititzean, harreman hori moztu diezaiekegu. Naturaren defentsan konprometitutako jende askok harreman estua izan du harekin haurtzaroan. Carlos de Prada ingurumen-kazetariak onartu du txikitatik “txori asko hil zituela”.\nHala ere, parke batean gehien entzuten dena “ez zikindu, ez ukitu, ez hautsi, ez egin…” da.\n“Babesik gabeko haurrek arrisku gehiago dituzte”Denak perfektua, garbia izan behar duen mundu batean bizi gara. Badirudi natura zikina dela, desordena. Baina bizia ematen digu, eta leku garbiegi batzuetan bizirik lurperatzen gara. Haurren garapenari buruzko ikerketen arabera, etxean dauden haurrek arrisku handia edo handiagoa dute. Babesik gabeko haurrek arrisku gehiago dituzte. Haurtzaroa da bizitzako garairik arriskutsuena. Ez badira arriskupean jartzen eta ez badira ikasten ebaluatzen eta onartzen, benetan babesgabe utziko ditugu.\nBaina natura ere hilgarria izan daiteke.\nEz dut esaten utzi behar zaienik. Haiekin “arriskua-onura azterketa” landu behar da: beha dezatela, ikus ditzatela arriskuak eta zer onura atera ditzaketen beren gain hartuz gero eta nola babestu daitezkeen. Bizitzak arriskuak dakartza.\nZein aholku emango zenieke gurasoei?\n“Peluxezko garagardo bat oparitu beharrean, benetako bat ikustera eraman behar dira”Haurrek mundu naturalerako duten joerari lagundu eta laguntzea. Peluxezko garagardo bat oparitu beharrean, benetako bat ikustera eraman. Eta harreman hori egunerokoa izan dadila, aldameneko parkean bada ere, berdean egoten, txoriak entzuten, loreak ikusten, ikertzen, behatzen.\nZer iritzi duzu haurrentzako jolastokiei buruz?\nEz dute izaerarik. 1920ko hamarkadan, arkitekto daniar batek kontatu zuen haurrak berak diseinatutako parkeetatik kanpo jolasten zirela. Rol pasiboa dute, ez zaie uzten elkarri eragiten, eraikitzen, etab. Richard Louvek, “El último niño en los bosque” liburuaren egileak, inspirazio-iturri izan dudan liburuak, kontraesana adierazten du: gauza natural asko suntsitzearen eta hainbeste espezie desagertzearen erantzuleak gara, eta haur batek parke bateko landare baten zurtoina hausten duenean, eskandalu bat egiten dugu.\nEgin daitezke jarduera “berdeak” hirietan?\n“Haur-parkeetan rol pasiboa hartzen dute, ez zaie uzten elkarreragiten, eraikitzen, etab.”Parke horien ordez, anglosaxoiek “adventure playgrounds” esaten diotena egin liteke, non haurrek naturan gauzak ikertu, sortu, ukitu eta eraiki baititzakete. Familiek jarduera asko egin ditzakete haurrek beren etxearen inguruan naturaren kontzientzia har dezaten, baita hiri batean ere: zuhaitzak, landare txikiak. Zuhaitzak babesten lagundu daiteke. Hiriko baratzeek landareak nola hazten diren, nola birzikla daitekeen, lokatzarekin, landareekin, elementuekin, eraikitzen dituzten elementuekin eta abarrekin jolasteko balio dezakete. Auzo komunitateetan, azoteak baratze bihur daitezke. Gainera, haurrek beste adin batzuetako pertsona eta haurrekin harremanak izan behar dituzte. Lotura komunitarioak eta auzokoak berreskuratu behar dira.\nIkastetxeek ingurumen-programak dituzte, hala nola Eskolako Agenda 21. Nahikoak dira?\nEz. Asko dago egiteko. Ingurumen-hezkuntza ez da lehentasun bat. Liburuan defendatzen dudan baino bi urrats atzerago gaude. Eduki abstraktuak ematen dira, eta, gainera, gehienak ez daude ondo tratatuta, Ecologistas en Acción-ek egindako azterlan baten arabera. Azterlan horren arabera, Espainia da herrialde atzeratuenetako bat.\nZer egin liteke?\n“Eskolan eduki abstraktuak ematen dira eta gehienak ez daude ongi tratatuak”Liburuan, baserriekin, naturguneekin, haurrak han atera daitezen akordioak dituzten eskolen esperientziez hitz egiten dut, edo eskoletatik beren baratze eta berdeguneekin. Europako zenbait herrialdetan, hala nola Erresuma Batuan, lehen eta bigarren hezkuntza basoetan emateko asmoa dago. Eskoletako esperientziak baratzetan oinarritzen dira curriculum osoa emateko, matematikatik natur zientzietara, noski. Espainian, Madrilgo eskola askok laguntza eskatzen diote Udalari patioetan baratzeak egiteko, eta Mallorcan entzun dut haurrak basora eramaten dituzten eko-eskolez hitz egiten. Formula asko daude, egun osoa basoan egotetik pixka bat ateratzera arte. Ez da bidezkoa urtean behin txango bat egitea.\nNabarmendu nahi duzun funtsezko mezuren bat?\nHaurrak dira etorkizuna. Gizaki orotan dagoen natura maitatzeko sentimendu hori landu behar dugu, Lurra eta gu behar ditugulako. Bizitza beti egongo da, baina bizitza jasangarria onartzen ez badugu, giza espeziea desagertu egingo da.\nNor da Heike Freire?\nHeike Freire psikologian eta filosofian lizentziaduna da Paris X-ko Unibertsitatean. Frantziako Gobernuaren aholkularia izan zen Parisko Hezkuntza Iraunkorreko Institututik. Hainbat proiektu pedagogiko bultzatu ditu, eta haurtzaro, natura, demokrazia, arte eta hezkuntzari buruzko ohiko kolaboratzailea da hainbat aldizkaritan, hala nola Cuadernos de Pedagogia, Aula, Escritura e Imagen, Integral, Crianza Natural, Frontera Digital, El rapto de Europa eta Vivir en Familia aldizkarietan. “Berdez hezi” blogean ere irakur daiteke.


hamaika | Hamaika\nUPD, PP eta PSEk Eusko Legebiltzarraren EITBren Kontrol Batzordearen barruan esandakoei eratzunez, Euskal Irrati-Telebistako Erredakzio Kontseikuak kaleratu duen idatzian (2014/02/05) gustatzen zaizkidan gauzak dira:\n– EITBko profesionalek beraien independentzia aldarrikatzen dute eta onartezinak iruditzen zaizkie “kritika politikoak errespetuaren muga gainditzea eta oraingo honetan egin den bezala ideologikoki norabidea zein den erakutsi edota zentsuraren eremura gerturatzea”\n– Aniztasunarekiko konpromisoa, profesionaltasuna eta joko politikotik haratagoko dauden argudio informatiboei kasu egiteko konpromisoa berresten dute.\n– Profesionaltasunez, irizpide informatiboen arabera aritzearen ahaleginari eusten diote EITBkoek.\nEgokiak iruditu zaizkit idatzian esaten direnak, besteak beste, azpimarratzen dutelako zein kontuan hartu beharrekoak diren:\n– Profesionaltasuna (notizia izango direnen aukeraketan, emango zaien tratamenduan, erabiliko diren baliabideetan, lanaren antolaketan… )\n– Aniztasuna (informazio iturri desberdinak erabiliz, ikuspegi ugariak ekarriz…)\n– Gertaerak ulertzeko eta testuinguruan kokatzeko ahalegina (notizien nondik norakoak eskainiz, hitz eta esaldi baloratiboak baztertuz…)\n– Argudio informatiboen nagusitasuna (alderdikerien dinamikatik aldenduz, interesa eta komenientzi soziala erabiliz…)\n– Independentzia informatiboa (kazetarien eta albistegietako gainontzeko profesionalen autonomia indartuz, berme eta babes mekanismoak areagotuz…)\n– Presio eta zentsura kasuak salatzearen beharra (barne zein kanpoko presio interesatuen aurrean)\n– Saiakeraren garrantzia (pausuak emanez egiten delako bidea, esperientzia baikor eta ezkorretatik ikasiz eta hobetzeko asmoaren tentsioa mantenduz).\nErredakzio Kontseiluaren oharrak ez du esaten baina PP eta UPD jarrera Legebiltzarrean pasada bat izan zen. Lotsagarria. Pentsamendu bakarraren aldeko presio onartezina. Autozentsura ekarri nahi bat. Mespretxua erakusten zuena. Jauntxokeriz betea. Min egiteko asmoarekin pentsatua eta EITB kaltetzeko helburuarekin planifikatua.\nEskerrak EITBko langileak ikuspegi miopikoa eta alderdikoia izan dezaketen horiek baino haratago begira daudela.\nP.S. Egokia iruditu zait EITBko zuzendaritzak ohar bat atera izana erasoa salatuz. Agian, nire ustez, garbiago azpimarratu behar zuen zerbitzu publikoaren garrantzia, botere politikoekiko independentzia eta informazioaren aniztasuna printzipio demokratikoak direla. Gainera, hau kontu formal bat baino ez da, horrelako erantzun batean ez da inoiz erasotzailearen hizkera onartu behar, ezta justifikazio defentsiboan nahastu behar.\nKategoria Sailkatugabeak 2014(e)ko otsailaren 6a egilea hamaika.\nHala Bediren eredua\nAho zabalik utzi nau Gasteiztik emititzen duen irratiaren erabakia: euskara hutsez emititzen hastearen, modu iraunkorrean.\nUrtea amaitzeko erabaki ezin hobea hartu dute. Pozgarria oso.\nArgiaren bidez eduki dut horren berri (http://www.argia.com/albistea/hala-bedik-euskara-hutsezko-emisioak-hasiko-ditu-28an) eta beste hainbat hedabideentzat eredu bat izan daiteke.\nMila esker eta eutsi goiari Hala Bedi!\nKategoria Sailkatugabeak 2013(e)ko abenduaren 27a egilea hamaika.\nProgramazioa, lan harremanak, Nafarroa eta euskara dira urte amaiera honetan, EITBren orbitan mugitzen diren planetak. Eta marten ez bezala, horietan guztietan bizia dagoela dirudi.\nProgramazioan pausu interesgarriak eman dira, ETB 1en bereziki. Betikotik jo dutela diote batzuk baina nire ustez hain beharrezkoa genuen entretenimenduaren ikuspegitik nobedade aipagarriak daude. Informazioari dagokionez, oraindik ere, apustu handiagoak egin daitezkeela pentsatzen dut. Kanalen irudian eta gurean bereziki sekulako pisua dauka informazioak.\nEITBko lan harremanei dagokionez, sinistuta nago bai zuzendaritzak eta baita sindikatuek ere momentu politiko/ekonomikoa/teknologikoaren zailtasunaren jakitun, jarrera serioa daukatela. Hala uleru behar da abenduaren hasieran sinatu zuten akordioa lan hitzarmen berria egin eta adostu bitartean lehengoarekin jarraituko dutela esanez (ditxosozko ultra-aktibitatea). Raxoiren lan erreformari kasurik ez eta ultra-aktibitateak aukera ematen du hemendik eta ekaina bitartean konbenio taxuzko bat idazteko. Erraza ez, erraza ez da izango, tentelkeria litzateke hala izan behar duela pentsatzeak, baina lortuko dela ziur nago.Urte luzeegiz lan harremanetarako hain kaltegarriak izan diren inprobisazioa, lan-sistema araututik kanpo dauden pertsonen (gestoreak) izaera eta konbergentzia daude negoziatu behar den konbenioaren erdi-erdian.\nNafarroan EITB ez ikus-entzun ahal izanarenak ez du izenik. Baina, Bartzinaren gobernuaren kaltetan, orain argudio falta aguanta ezina zaie. EITBk digitalizazioari ekingo ziola argitaratu izanak berak bakarrik fitxa mugitzera behartu ditu. Espero dezagun hutsean ez gelditzea eta urte berriarekin batera EITBren emisio-mapan Nafarroa egotea, bete betean. Eguraldiaren maparen inguruko eztabaida azalkeri bat da honen aldean. Eta EITBk, informazioa jasotzeko eskubidean oinarrituta, epeak garbi izan behar ditu. Epeak jarri eta bete.\nEuskararen inguruko eztabaida bere pil-pilean dago irrati-telebista-online zerbitzu publikoetan. Nola ez bestela. Orain arteko ereduak bere gaina lortu eta hemendik aurrerakoak beste molde batekoa izango da, zerbait izatekotan. Hizkuntza politikaren inguruko eztabaida ireki eta sanoa abiatu beharra dago, beti ere jakinik, EITBri eta hezkuntza sistemari dagozkiela euskararen ezaguta eta erabileraren sustatzea. Hamar urteko epean, euskara nagusi izan den ikus-entzunezko komunikabide publikoetan, komeni da pausuak ematen hastea bihartik aurrera. Edukiak euskaratuz modu progresiboan, azpitituluak eta seinale dualak erabiliz eta orohar euskararen zentraltasuna agerian jarriz. Bide oso interesgarria eta beste behin eredugarria izan daitekeena, honako eta kanpora begira ere.\nUrte berriak oso erronka politak jarriko dizkie komunikabide publikoei. Eskerrak.\nKategoria Sailkatugabeak 2013(e)ko abenduaren 17a egilea hamaika.\nOMa entzuten duzu?\nNormalean FMa erabiltzen dut nik baina jakin nahi nuen zenbati eragingo dien EITBk itxiko duen OMko irrati “plataforma”. Zu horien artean zaude?\nSuertatu zait inoiz, Errioxan, Kantabrian edo inguruetan nenbilela, eta interneterako sarbiderik eduki ez, OM bidezko irratia eskura etortzea.\nEITBk iragarri du aurtengo apirilean utziko diola OM bidez irratia zabaltzeari, hedapen sistema hori zabalik edukitzearen kostua dela-eta.\nGustatuko litzaidakejakitea zehatz mehatz zenbatek ezin izango duten Radio Vitoria, Euskadi Irratia, Gaztea, EITB Irratia ala Radio Euskadi entzun OMa itxi eta gero baina nire kalkuluen arabera 80.000koa izan daiteke Hego Euskal Herriko audientzia potentziala. Nahiz eta, 2012ko datuak begiratuta 20 milakoa baino ez izan benetan irrati emandegi horiek OM bidez entzuten dutenen kopurua.\nOM entzulea bazara, artikulu hau erantzun mesedez eta esan noiz eta zergatik erabiltzen duzun errezepzio sistema hori. Eskertuko dizut.\nKategoria Sailkatugabeak 2013(e)ko apirilaren 20a egilea hamaika.


Bergaran 5-0 galdu arren futbol talde nagusiak lider segitzen du bere multzoan . diariovasco.com\nBergaran 5-0 galdu arren futbol talde nagusiak lider segitzen du bere multzoan\nBigarren urteko alebinek Arrasaten ekin zioten denboraldiari. Eta gainera, irabaziz. / AKE\nDerbietako bi irabazi dituzte eta beste bitan galtzaile irten dira AKEko kideak\n1 noviembre 201612:10\nAntzuola Kirol Elkarteko zortzi futbol talde aritu dira asteburu honetan. Eskola mailako denboraldiak hasi dira eta lehen ziharduten laurei beste horrenbeste batu zaizkie. Aurreko asteburuan egutegiak hala aginduta atsedena hartu ondoren, itzulera txarra izan dute nagusiek. Bergarak 5-0 irabazi zien. Halere, lidertzari eutsi diote Igor Larrearen mutilek. Partida denak, bost, irabazita zituzten domekara arte eta bide horretara itzultzea komeni da.\nLau derbi jokatu dira Antzuola eta Bergararen artean asteburuan eta bina irabazi dituzte. Jubenilak 4-1 nagusitu ziren Eztalan Facundo Giménezen bi goli eta Jon Cotillasen bati esker. Bestea bergararrek euren atean sartu zuten. Talde hau ere aurreneko postuan da sailkapenean lehen itzulia bukatu ostean. Puntu bakarreko aldea du Urkirekin eta bikoa, berriz, Mondragonekin. Estu daude gauzak.\nKadeteak ere hiru punturekin itzuli ziren Bergaratik 1-2 garaipena eskuratu ondoren. Asier López eta Unai Murgiondo izan ziren golegileak. Multzoan aurrera egin dute, laugarren jarriz. Infantilak Azkoitira joan ziren Anaitasuna liderrari aurre egiteko asmoz. Baita egin ere. Oier Garayoak sartutako golarekin banakoa atera zuten.\nBigarren urteko alebinak aurten lehen aldiz irten ziren zelaira Arrasaten. Partida gorabeheratsua aurrera atera zuten: 5-6. Pozik ziren. Bai hasi aurretik zein bukatu ostean. Maila bereko lehen urtekoak Beasainera joan ziren. Hiru neurketatan denetarik egin zuten: galdu, berdindu eta irabazi. Neska alebinek estreinaldia zuten baita Bergaran. Etxekoak 8-1 gailendu ziren.\nBenjamin mutilek, bestalde, zortzi taldeko bilkuran parte hartu zuten Eztalan: Arrasateko hiruk, Aretxabaletako hiruk, Soraluzekoak eta Antzuolakoak. Jende mordoa bildu zen bertan. Eguraldiak ere lagundu zuen.